Wikipedia 2001ko urtarrilaren 15ean sortu zen eta bizkor hasi da sarean txoko bat egiten. Munduko hizkuntza guztietan eta mundu guztiak idatzitako eduki askeko entziklopedia bat egiteko proiektua da. Hiru urte eta erdi geroago, 2004ko irailean, 10.000 argitarazle baino gehiago ari ziren lanean Wikipedia proiektuak orduan zituen 50 hizkuntza baino gehiagoetan. 2013ko martxoan, ingelesezko bertsioa da sarrera gehien dituena, 2.000.000 baino gehiago.\nWikipediak oraintxe 149.739 artikulu ditu euskaraz. 2005eko urtarrilean gutxienez hiru artikulu editatu zituzten 13.000 erabiltzaile zituen Wikipediak; horietatik 9.000 inguruk ingelesez, alemanez edo japonieraz idatzi zuten. Aktiboagoak ziren 3.000 erabiltzaile inguruko talde batek 100 artikulu inguru editatu zituen hil hartan bertan; haien erdiak, hiru hizkuntza aipatuetan. Bestalde, artikuluetako edizioen laurdenak erregistratu gabeko erabiltzaileek egin zituzten, hau da, segur aski ohiko wikilariak ez zirenek.\nOrrialdearen azken aldaketa: 21:37, 7 martxoa 2013.


topic_facet:"Soldadura eta galdaragintza (Heziketa Zikloa). Erdi maila" topic_facet:"Mekanizazioa (Heziketa Zikloa). Erdi maila" topic_facet:"Fabrikazio Mekanikoa (Lanbide Arloa)" topic_facet:"Metal-eraikuntzak (Heziketa Zikloa). Goi maila" topic_facet:"Mekatronika Industriala (Heziketa Zikloa). Goi maila" author_facet:"Carretero, Alfonso"\nProposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio Mekanikoa (Lanbide Arloa) Proposatutako gaia: Metal-eraikuntzak (Heziketa Zikloa). Goi maila Proposatutako gaia: Mekatronika Industriala (Heziketa Zikloa). Goi maila Egilea: Carretero, Alfonso\n1 Administrazio Kudeaketa (Heziketa Zikloa). Erdi maila 1 Administrazioa eta kudeaketa (Lanbide Arloa) 1 Beroa sortzeko instalazioak (Heziketa zikloa). Erdi maila Fabrikazio Mekanikoa (Lanbide Arloa) 1 Fabrikazio Mekanikoko Produkzioaren Programazioa (Modulua) 1 Hozteko eta girotzeko instalazioak (Heziketa Zikloa). Erdi maila Gehiago ... 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Lan Arriskuen Prebentzioa (Heziketa Zikloa). Goi maila 1 Lanbide Heziketa 1 Laneko prestakuntza eta orientabidea (Zeharkako modulua) 1 Lotura- eta muntai-teknikak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila Metal-eraikuntzak (Heziketa Zikloa). Goi maila 1 Metal-eraikuntzen kalitate-kudeaketa (Modulua) Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Maiatzaren 11ko eskolak berriz irekitzeko agindu jupiterianoaren ondoren, zientzialarien gomendioekin kontraerranean, LREM gobernua aholku eta iragarki kontraerrankorretan nahasi zen. Gobernuak tokiko kolektibitateekin harrremana ondoren egin du, aitzinetik egin beharko zuelarik. Hain haur gazteekin ezartzen oso zaila den 54 orrialdeko osasun-protokoloa bidalia izan zen sartzea baino egun gutti batzuk lehenago. Erabaki horren ondorioz, eskoletako profesionalek sormena eta bizkortasuna erabili behar izan dituzte lokalak berrantolatzeko eta irakaskuntza biziki denbora laburrean egokitzeko.\nGobernuak justifikatu du martxa behartu hori, eskola-desberdintasunen aurka borrokatzeko borondaterekin. Argudio hori krudela besterik ez da, eskola-txartelari buruzko azken erabakiek hurrengo ikasturterako Brana, Ferry eta Malégarie eskoletan, zailtasunak dituzten ikasleei laguntzeko 3 postu ixtea aurreikusten baitute. Postu murrizketa Lehentasunezko Hezkuntzako Sareko eskoletan (REP) CP eta CE1-eko langileen bikoizketarekin batera programatuak baldin badira ere, ekintza publikoaren koherentziak postu murrizketa hori gibelkatzea eskatuko luke, luzatu daitekeen testuinguru pandemikoa eta zailtasun gehien duten ikasleen eskola-uztearen eragina kontuan hartzeko. Agintari akademikoak ongi inspiratuak lirateke postu murrizketaren erabakia iraila aitzin berrikusi eta beraz moldatzen balute.\nHala eta guztiz ere, badakigu erakasleak, ATSEMak eta hiriko eskola-zerbitzuetako langile guztiak mobilizatuak direla gure seme-alabentzat. MILESKER GUZTIEI !


Udalak hitzarmen bat sinatu du Aldundiko ingurumen sailarekin, hondakinen kudeaketa hobetzeko - Berria - Pasaia\nUdalak hitzarmen bat sinatu du Aldundiko ingurumen sailarekin, hondakinen kudeaketa hobetzeko\nEdukiontzi inteligenteak jarriko dira eta poltsa konpostagarriak doan banatuko dira\nIzaskun Gómez, alkatea: "Ekipamendu berriei esker, Pasaiak aurrera jarraituko du birziklatzean, 65a helburu duen Planaren borondatezko sistemekin".\nJosé Ignacio Asensio, Ingurumena eta Obra Hidraulikoetako Diputatua: "Edukiontzi inteligenteek bilketako CO2ren igorpenak murrizten dituzte, eta ekarpen handia egin diote aldaketa klimatikoaren aurkako borrokari".\nPasaiako Udalak birziklatzea bultzatzeko abian duen 65a Helburu Planak beste aurrerapauso bat emango du: errefusa biltzeko edukiontziak modernizatu eta hobetuko dira, eta organikoa biltzeko poltsa konpostagarriak doan banatuko dira.\nIngurumen Sailarekin sinatutako hitzarmenari esker, Pasaian errefusa biltzeko 65 edukiontzietan sentsoreak jarriko dira, bilketaren kudeaketa inteligentea egitearren. Zehazki, edukiontzi inteligenteak eguzki-plaka batekin elikatzen dira, eta sentsore bolumetrikoa dute, eta sentsore horrek bertara botatzen diren hondakinen pisua eta edukiontziaren betetze-maila neurtu eta egunero-egunero horien berri ematen du.\nJasotako informazioari esker, bilketa-ibilbideen eraginkortasuna hobetu ahal izango da, eta kamioien igorpenak murriztu. Aldi berean, edukiontziak gainezka ez egotea eta bide publikoan hondakinak utzi behar ez izatea ahalbidetuko da, eta garbitasun-arazoak saihestuko dira. Halaber, jasotako informazioari esker jakingo dugu non behar den edukiontzi gehiago.\nEkipamendu berri hau martxan jarri da, gaikako bilketaren eraginkortasuna hobetzeko proiektu pilotu baten baitan, eta Pasaiako Udalak abian jarritako 65a helburu planean jasotako neurrietako bat da. Aldundiak 38.000 euroko ekarpena egingo du ekipamendurako. Sistema berria 2019ko martxoan jarriko da martxan.\nIzaskun Gomez alkateak nabarmendu du edukiontzi inteligenteen proiektua beste aurrerapauso bat dela, birziklatzean aurrera egiteko eta Pasaiaren emaitzak hobetzeko; eta azpimarratu du emaitza horiek Gipuzkoaren (% 52,99) eta San Markos Mankomunitatearen (% 46,7) emaitzak baino hobeak direla. Horri dagokionez, gogorarazi du Pasaian bilketa-datuek % 56 gainditzen dutela, eta organikoaren edukiontzietan egindako hobekuntzekin eta edukiontzia irekitzeko txartela jaso duten Pasaiako 8.000 familien parte-hartzearekin, nabarmen hobetu daitekeela, eta Europak 2030erako ezarritako % 65eko helburua askoz ere denbora tarte laburragoan lortu. “Hori guztia lortzen ari da borondatezko sistemekin eta inposiziorik gabe”.\nBestalde, Jose Ignacio Asensio ingurumen diputatuak bilketa-kamioien ibilbideak optimizatzearen garrantzia azpimarratu du: "proiektu pilotu honek igorpenak murrizten laguntzen du, eta mesede egiten dio Gipuzkoako aldaketa klimatikoaren estrategiari.” Halaber, azpimarratu du borondatezko edukiontziak jartzeak hobekuntza ekarri duela, izan ere konfrontazioa alde batera utzi, eta borondatezko sistemaren bidez, Pasaiak eta Gipuzkoak gaikako bilketarekin eta birziklatzearekin duten konpromisoa berretsi dute.\nPoltsa konpostagarriak doan\nEdukiontzi inteligenteak jartzeaz gain, Izaskun Gomezek iragarri du laster, pasaitarrek dohainik eskuratu ahal izango dituztela poltsa konpostagarriak. Poltsak jasotzeko organikoaren edukiontzia irekitzeko txartela aurkeztu beharko da. Etxebizitza/txartel bakoitzak eskubidea izango du hiruhileko bakoitzeko 36 poltsako paketea doan jasotzeko, beraz, materia organikoa jasotzeko hiru poltsa izango ditu astean.\nProzesua automatizatzeko, poltsa-banagailuak jarriko dira Trintxerpeko eta San Pedroko alkateordetzetan, Antxoko Azoka eraikinean eta Donibaneko gizarte-, kultura- eta kirol-eraikinean.\nAlkateak gogorarazi du garrantzitsua dela poltsa konpostagarriak erabiltzea, materia organikoa ez kutsatzeko eta kalitateko konposta lortzeko. “Orain helburu hau errazagoa izango da familientzat, poltsak doakoak baitira”.


Esker mila Arrasateko gaiteroei! — dantzan.eus\nHemen zaude: Hasiera › Komunitatea › Duguna - Iruñeko dantzariak › Esker mila Arrasateko gaiteroei!\n2018ko abenduaren 22an Arrasatera egin dugu bidaia, bertako gaiteroek gonbidatuta, Santamasetan trokeo-dantzak emateko. Hotza pasako ote genuen kezkatuta, eguraldi ederra ere enkargatu ez dute ba! Eta ez da eguraldia enkargatu duten gauza bakarra. Heldu eta lehenengo gauza gosaltzen eman digute, bapo! Arropak aldatu, dantzariz beztitu eta esan bezala, tripak ederki beteta, beste alegrantzi batekin ekin diogu gure egitekoari.\nHan eta hemen egin dugu dantzan: Ferrerias kaleko plazatxoan, Zerkaosteta kalean, San Juan Bautista elizako arkupean... dena patxadaz eta behar bezala hidrataturik. Musikan Arrasateko gaiteroak gure gaiteroekin txandakatu dira eta gustura asko egin dugu dantzan ezezagun eta ezagunen aitzinean.\nArgazkia: Jon Urmeneta\nEmanaldi nagusia Arrasateko udal plazan egin dugu. Trokeo-dantza guztiak eman ditugu bata bestearen ondotik. Dantzarako plaza ederra da Arrasatekoa!\nDantzatu ondotik, eta horren goiz goxoa pasa eta gero, ez genituen arropak erantzi nahi izan talde-argazkia hartu gabe.\nPuskak bildu eta Larrinetxe jatetxean eman ziguten jaten, oso ongi baina oso poliki. Eguna Arrasaten potetxo bat harturik ezin borobilduz, penatxoarekin bueltatu ginen Iruñera. Badugu Santamasetara itzultzeko aitzakia! Ez genuke kronikatxo hau bukatu nahi Enrike eta Esteban Dolara eta Eduardo Abarrategi Arrasateko gaiteroei haien gonbidapena eta batzarri goxoa eskertu gabe. Biba zuek eta nahi duzuen arte!


@EkoGarapena bost herri-helbururen buru izango da, sektore-politika guztietan ingurumenaren zaintza eta lehiakortasuna sustatuz ekonomia eta enplegua suspertzeko - Ekonomiaren Garapena eta Azpiegitura Saila - Euskadi.eus\nExistitzen den produkzio-egitura indartzearen aldeko apustua egin du Tapiak eta hiru trantsizio nagusien inguruan —energia- eta klima-trantsizioa, trantsizio teknologikoa eta digitala, eta trantsizio soziosanitarioa— sortzen diren aukerak aprobetxatuz\nErronken artean azpimarratzekoak dira Energia Trantsizioko eta Klima Aldaketako Legea, I+G+b arloan % 6 inbertitzeko apustuari eustea edo Enpresa Ertain eta Txikiak batez ere kontuan hartuz enpresei laguntzak ematea\nBerotegi-efektuko gasen murrizketa, ekonomia zirkularra sustatzea eta Bioekonomia izango dira klimaren aldeko ekintzaren eta hondakinen kudeaketaren ardatz\nEkonomiaren Garapen, Jasangarritasun eta Ingurumeneko sailburu Arantxa Tapiak Eusko Legebiltzarrean aurkeztu ditu, bere sozietateekin batera, legealdi honetan jorratuko dituen gobernu-printzipioak, jarduketa-ardatzak, helburuak eta proiektu nagusiak. Honako eginkizun hau izango dute:\nArantxa Tapia buru duen sailak bere gain hartuko ditu Iñigo Urkullu lehendakariak datozen lau urteetarako ezarri dituen Herri-gobernuaren hamar helburuetako bost:\nLangabezia % 10etik behera murriztea.\nIndustrian eta zerbitzu aurreratuetan BPGd-aren % 40 gainditzea\nI+Gn bateratasuna lortzea Europako batez bestekoarekin\n% 30 murriztea berotegi-efektuko gasen emisioa.\nEnergia berriztagarrien kuota energiaren amaierako kontsumoaren % 20 izatea lortzea.\nArantxa Tapiak Legebiltzarreko taldeei azaldu die lan hori nola gauzatuko duten. Helburua da “existitzen den produkzio-egitura indartzea eta hiru trantsizio nagusien inguruan —energia- eta klima-trantsizioa, trantsizio teknologikoa eta digitala, eta trantsizio soziosanitarioa— sortzen diren aukerak aprobetxatzea”.\nEnergia Trantsizioko eta Klima Aldaketako Legea, I+G+b arloan % 6 inbertitzeko apustuari eustea edo Enpresa Ertain eta Txikiak batez ere kontuan hartuz enpresei laguntzak ematea erronka garrantzitsuak izango dira. Bertan jada lanean ari da lau sailburuordetzen eta zortzi erakunderen inguruan egituratutako talde bat:\nTeknologia, Berrikuntza eta Lehiakortasuna\nNekazaritza, Arrantza eta Elikadura Politika\nSPRI Taldea (BTI – Arrisku Kapitala – Sprilur- Parke Teknologikoak)\nEKP Euskadiko Kirol Portuak\nGobernu-helburuak bete ahal izateko, Ekonomiaren Garapen, Jasangarritasun eta Ingurumen Sailak lan egingo du enpresa-ehunari azpiegitura berriak —ukigarriak eta ukiezinak— emateko, adibidez, Data Center, Adimen Artifizialeko Zentroa edo 5G sarea.\nEuskadi 2030 Lurralde Plan Sektorial berriak, Jasangarritasunari buruzko Legearen garapenak eta Energia Trantsizioko eta Klima Aldaketako lege berriak energia berriztagarrien iturriak areagotzen lagunduko dute, fracking gabeko Euskadin, eta gasa trantsizioko energia gisa mantenduz.\nBerotegi-efektuko gasen murrizketa, ekonomia zirkularra sustatzea eta Bioekonomia izango dira klimaren aldeko ekintzaren eta hondakinen kudeaketaren ardatz; hala, adibidez, industria-hondakinen zentro publiko berria sortzea oso garrantzitsua izango da legealdi honetan.\nEuskadin elikagaien ekoizpena handitzea izango da legealdiko beste helburuetako bat, lehen sektorea eta elikaduraren tokiko katea sustatuz, eta lurralde-oreka handiagoa bermatzea, landa eta itsasertzeko nukleoetan bizi diren eta lan egiten duten pertsonei bizi-kalitatea eskainiz.\nGenero-ikuspegia eta aukera-berdintasuna lan-arlo guztietan agertuko dira: teknologiaren arloan, industriaren arloan eta lehen sektorean. Premiazkoa da emakumeak sektore guztietan duen eginkizuna txertatzea eta ikusaraztea.


Lan istripuk, heriotzak, bakardadie eta Klase Baldintza. Abenduak 30eko Manifien edukiye. – Kontu Lepo\nLan istripuk, heriotzak, bakardadie eta Klase Baldintza. Abenduak 30eko Manifien edukiye.\n2018-01-12 / Kontu Lepo / 0 Iritzi\nKolaboraziyue: Azpeitiko Gazte Batzuk\n1.Lehenengo ta behin, gure elkartasune adierazi nahi diyou eskualdien aurtengo urtien lan istripuz hil dien langilien senide ta lagunei. Besarkada bat zuentzat, zuekin gaude.\n2.Gaur (Abenduak 30) ez gea ordie, lan istripuz hil dien langiliek oroitzeko bakarrik bildu. Nahiz ta arrazoi nahikue izen mobilizaziyo bat deitzeko, problematika honen, ta langileriyek orokorrien pairatzeitun eguneroko arazuen inguruko hausnarketa bat iteko re bildu gea.\n3.Lan istripuek eta hauetatik datozen heriotzak eztie langile konkretuen arazo isolau bat. Biziye galtzea eamateun lan ereduek beak, mileka arazo sortzeitu milaka langilegan, o hobeto esanda, langileriyengan. Bizimodu prekario batea kondenatze gaitu, ta hala, ansiedadiek, estresak, depresiyuek, hipoteka amaitezinek, langabeziye, gosie, pentsiyo penagarriyek, eo miseriye, o heriotza, bat ezpaa bestie, eguneroko ogiye die eozein lanpostutan daon eozein langilentzat.\n4.Zeatik? Presiek definitzeulako gaurko bizimodue. Kronometruen kontrako burruka biolento baten ondoriyuek die arazo hauek danak. Gutxi batzuntzat izengoien etekinek lortzeko daon konpetentziyeatik, gau ta egun, gero ta azkarro ta geyo produziu ber deu. Jaio, lana, ta hil, dana presaka. Enpresan arteko konpetentzi basatiyek markatzeitu gure bizitzako denborak, eta ez guk geuk. Guk eztaukeu hitzik ezta indarrik e. Gu numero hutsek gea lan prozesuen, guretzat eztien etekinek sortzeko bitartekuek.\nMerkatuen logika matematiko hotzak eztu sentimentutaz ulertzen; numeruek eztie gaixotzen, ahultzen o hiltzen. Hortaz, gaizki eon arren, lanien segiu ber deu. Dauzkeun arazuei aurre iteko daukeu denbora librie ta soldatiek ematexkigun araberako baliabidiek. Industrian, zerbitzutan, merkatalgintzan, nekazalgintzan…berdin du zein sektoretan lan ein, lege ikustezin hauek baldintza salbaezin bezela inposatze zaizkigu.\n5.Beste batentzat o bestien mesedetan lana itiek bakarrik emateigu dirue; diruek emateigu jana, etxie, denbora librie…lanea juteko deskantsatze deu, ta lanea juteko formatze gea eskolatan, ta jubilaziyuen esperuen ziklo hau behin ta berriz errepikatze deu bizi osuen zehar. Guk ezteu erabakitzen noiz jun ta noiz ez. Biziyen herena lanien pasatze deu, herena lo, ta herena daukeun diruek emandako posibilidadien arabera bizitze deu. Zuzenien geuretzat baliyo eztun lana da gure bizimoduen eusteun ta moitzeun ardatza\n6. Gutxi batzuk (banku, multinazional, sektore ezberdinetako enpresa haundi, inbertsiyo fondo, akzionista haundi etab.ek, hau da, klase kapitalistiek) lan eredu honi esker gure biziyen gainien daukeben kontrolak dakarki guk gure biziyekiko daukeun kontrol faltie. Beaien askatasune gure menpekotasunetik dator, eta alderantziz.\n7.Antagonismo sozial sinple bezain gordin honen existentziye da gaur egungo langileriyek sufritzeitun arazo guztiyen oinarriye. Langile izetie gure jayotzazko baldintzie da, gure kondenie. Jayo aurretik definiuta daukeun posiziyo soziala, ta oinarri honen gainin gure biziye eraikitzea behartuta gaude. Bestaldien daudenak, beaiek eta gu nola bizi aukeratzen ta definitzen debe. Argi dao beraz, danok ez geala berdinek.\n8.Nahiz ta umetan ametsetan hazi, adin batetik aurrea eguneroko biziyek erakusteigu ezinbestekue zaigula lanpostue lortzie ta mantentzie biziraun ahal izeteko. Eozein lehentasun o behar pertsonalen gainetik, eozein lekutan ta eozein preziyotan lan iteko beste aukeraik eztaukeu. Eozein preziyotan, ondo dakizuen bezelaxe: lanordu amaiezinek, kalendayo gero ta luziouek, presiyo gero ta fuertiouen pien.\n9.Beti baldintza hobiek etorrikoien promesapien gaudenez, sinistu ite deu gauzak hobea ingo debela. Baino badakigu, sentiu ite deu gure azalien okerrea dijuztela. Azken hamarkadako krisialdiyek erakutsi digu konpetentziye langilien arteko harremanetan e barruraino sartu dala. Elkartasun sariek desegin die, greba orokorrak galdu, daonakiko konformidadie nagusitzen ai da. Hau dana ezta nahita ein; biziye aurrea ateatzeko baldintza prekariyuek onartzie beste aukeraik eztaolako baizik. Lanpostu galeriek, era berien, dauden lanpostuek mantentzeko premiye jarri du lehenengo lerruen, ta beraz, konpetentziye barruraino sartu da langile artien e.\n10.Honek ordie, konturatzeako, aislamentura eaman gaitu. Bakardadea, ta honek indefentsiyoa. Hau re ezta izen hautu kontziente bat; klase kapitalistiek bere helburuek gauzatzeko historikoki darabilen mekanismo bat baizik, mundu mailako dimentsiyue daukena. Langileriyen desartikulaziyue da bizi deun garai honen ezaugarri nagusiye. Ta danok konpartitze deun langile izaerietaz ahaztie, eiteien mila burrukan duinen arteko barne konexiyuek ulertzeko gaitasun faltie. Bakoitzek berie burrukatzeko hautue: bere soldatie, bere pentsiyue, bere hezkuntzie…burruka bakoitze danoi zuzenien eragiteigun burruka bat dala ulertu ezine. Horreatik, garbi geratzen ai da langileriyen barne zatiketie geroz ta haundiyoue dala.\n11.Halaxe sentitze gea gaur, laneko o bizitzako arazuek etortzeienien, dienak diela re, aurre iteko bakarrik eta babesipe, nahiz ta gure aldamenekue egoera berdinien eon, o oso antzekuen, ezin elkarrekin identifikauta. Galduta ta kasu askotan, etsita, konfliktue plazaratzeko lotsauta o honen konsekuentziyekin bildurtuta\n12.Ezin deu azpimarrau be utzi, ordie, arazo hauek langile klase osuen arazuek diela, eta ez langile isolauenak. Lehenbailen ulertu ber deu gure onduen daona langile izeteatik bakarrik daola arazo hoyek eukitzea kondenauta. Gaur ezpada biyer, danoi pasatzie dao, bat ezpaa bestie. Loteria makabro hontako boletuek, geyo o gutxiyo, etxe guztiyetan daude. Ta tokau itea, ondo dakigun bezela. Ze kanpo itxuratik dana ondo daola eman arren, etxe asko ta askotan benetako dramak bizi die. Babes kolektibo sendo baten faltiek, txiki txiki einda uzte gaitu indibidualki.\n13.Baino honen aurrien gauza garbi bat gogoraztea gatoz: isolauta sentiu gaitezke, baino ez gaude bakarrik. Langileriye gea, klase sozial zapaldue, kondena berdine dauken pertsona multzue. Ta baldintza horrexek elkarlotze ta berdintze gaitu oinarriyen. Lan eredu honen bitartez egunero lapurtzeiguben askatasune berreskuratzeko garaye allau da.\n14. Historikoki langileriyek beti ein du burruka duintasunez. Horreatik, eguneroko bizi baldintza konkretuen hobekuntzan burrukie dagokiyon lekuen, klase ikuspuentuen baitan birkokauta, burruka indibidualak kolektibizatzien ta sozializatzien daukeu lehenengo ariketie. Biziye, ta ez lana, erdigunien izengoun etorkizune harriz harri ta danon artien eraikitzen hasteko garayen gaude.\n15. Bakartzetik hasi ta heriotzeaino eamate gaitun egungo lan ereduen esentziye ta zentralidadie zalantzan jarri ta gure biziyei, gure beharrai lotsaik eta bildurrik gabe lehentasune ematen hasteko garaye allau zaigu. Klase ikuspegi batetik burruka integrala itie beste ertenbideik eztaukeula ulertzeko garaye.\n16.Elkartasunien oinarritukoan bizi eredu berri bat geure eskuekin eraikitzen hasteko garaye, nun lana gure beharrai subordinauko zakon ta ez biziye lanai. Jayo, bizi ta hil inon menpekotasunik gabe in gaitezen. Bide hortan elkartasun sarien indartziek, aldamenekuekiko enpatiak, ta langile arteko babesak bakarrik indartuko gaitu.\n17.Besteipe, ta bukatzeko, elkartasun sariek sortzen ta sendotzen juteko konpromezue hartze deu hemendiken. Marko hau gainditzeko proposamen berriyek martxan daude, animau parte hartzea. Izen ikasle, langabetu, autonomo, dendari, kamarera, nekazari, ingeniari, psikologa, mediku, irakasle, jubilau, tornero, garbitzaile, etxekoandre…zure burrukak danon burrukak die, klase burruka die. Ez gaude bakarrik\nElkartasun borrokaz eutsi bizitzari! Bidien alkar ikusiko deu!\nKapitala, jabetza pribatue ta genero auziye. Abstrakziyue ta orokortasune (I)\n© 2021 Kontu Lepo


Eratu - Wikipedia, entziklopedia askea.\nEratu 2010an Bilbon sortutako musika taldea da, metal-rock estilokoa.\n2010. urtearen bukaeran Aitor Agirrek (bateria), Joseba Luzuriagak (baxua eta koruak) eta Unai Olaldek (gitarra eta ahotsa) Eratu sortu zuten. Ondarroa, Agurain eta Gasteizko musikari hauek horren aurretik Laia, Xasta, Sortuz, Tuboskapi… proiektuetan parte hartu zuten, eta power-trio formatu honetan aukera aproposa aurkitu zuten maite dituzten estilo guztiak eta zabaldu nahi dituzten mezuak landu eta eta plazaratzeko. Eratuk asko du metaletik, rocketik eta baita pop edo zaindutako melodietatik.\nEratu (2011, autoekoizpena)\nIspilu iluna (2013, Mauka)\nBidea (2015, Mauka)\nSustrai sendoak (2014)\nEdukiaren zati bat «Eratu» artikulutik hartua da. Artikulu hark Iker Barandiaran du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.


Gabonetako azoka berezirik ez da egingo Ordizian - Goierriko Hitza : Goierriko Hitza\nGabonetako azoka berezirik ez da egingo Ordizian\nEgungo egoeran azoka egiteko baldintzarik ez dagoela nabarmendu du Adur Ezenarro alkateak, eta espero du datorren urtean beste testuinguru batean ospatu ahal izatea.\nAurtengo urtean ez da Gabonetako azoka berezirik egingo Ordizian. “Bizi dugun egoerak ez du ahalbidetzen halakorik”, nabarmendu du Adur Ezenarro, Ordiziako alkateak. Urteko azken azoka, bereziena izaten da, eta jende asko hurbiltzen da Ordiziara egun horretan, Gabonetako erosketak egitera, dauden erakusketak ikustera, eta bertako artisauen lanak ezagutzera. 2020an egingo ez den arren, datorren urtean, testuinguru hobe batean, ospatzea espero dute.


Grabaketa data: 1994-9-1\nHiztuna: Francisco Beaumont (Urniza, 1902)\nGaiak: arrantza , bizimodua , denetarik , egurra , ehiza , euskara , gramatika: aditzak , gramatika: fonetika , gramatika: lexikoa , gramatika: sintaxia , gramatika: tratamenduak , kontakizuna , kontrabandoa\n00:08:10 Bederatzi anaia-arreba ziren. Urnizan jadanik ez da inor gelditzen. Bere izebarekin hitz egiten zuen euskaraz eta gurasoekin ere bai. Anaia-arrebekin erdaraz. Bere emaztea Sorogaingoa zen. Urnizan behiak zituzten. Errora joaten ziren mezetara igandero Urnizan ez baitzegoen elizarik. Oinez joaten ziren. Orondritzen zazpi edo zortzi familia daude; ez dago euskaldunik. Egunero ateratzen da pixka bat kalera. Zazpi seme-alaba ditu.\n00:03:45 Ni bihar Mezkiritzera joango naiz, nora zoaz?, zuek nora zoazte?, ni ezin naiz hemen egon?, nik eskuan ekartzen dut, nik ederki ikusten dut, nik ardiak ederki ezagutzen ditut, guk ardoa Iruñean erosten dugu, zuek ongi ikusten duzue?, zuek bazenuten ogia?, bai bai bagenuen, esnea oso ona da osasunarentzako.\n00:31:40 Hiketa edonorekin hitz egiten zuen. Gurasoekin zuketan aritzen zen.\n00:31:20 Mutila, zerua, mundua, burua, begia, zakarra, atea, haizea, hau luzea da, besoa, senideak, laguna, adiskidea, sugea, lepoa, hodeiak, emakumea, ikusi, eman, hartu, anaia, behiak, hau beraientzat da, artzaina, oihana, Jainkoa, gaua, pagoa, argia piztu, pakea, gorputza, pekatua, oihanera joan, jan, festa, jo, ijitua, saskia, jauna, txekor bat jaio da, ostirala, bost, bi, hau zikina dago, hau da alaba, neska hau langilea da, mutil hauek zikinak dira, etxe hau zikina da, gizon hau altua da, gizon honek egia esan du, hortik etorri naiz.\n00:21:30 Apaizak meza eman du, apaizek meza eman dute, hau semeari eman diot, sagarrak eman dizkiet semeei, gaztetan bestetara joatea gustatzen zitzaidan, orain astoa kargatuko dugu, alaba ikustera noa, ogia ekartzera noa, zuek dirua eskuan duzue, jo behar dizut, ilobek aunitz maite naute, aitak semeari esan zion, aitak semeei esan zien, guk hau egin ahal dugu, guk txakur bat bagenuen.\n00:15:40 Emakumeekin ez zuten euskaraz hitz egiten.\n00:14:40 Ardaitzera joaten ziren askotan. Ardaizko etxeen izenak. Zortzi pertsona bakarrik bizi dira han. Urnizan ez da inor bizi orain. Urnizako etxea ez zen berea, maizterrak ziren.\n00:11:15 Bartzelonan egon zen soldadu eta hiria polita bada ere, ez litzateke han biziko. Hogeita hamalau hilabetez egon zen. Tarte horretan besteek egiten zituzten etxeko lanak. Semeei ez die euskaraz irakatsi, baina ez dio penarik ematen.\n00:09:17 Mendian lan asko egin izan du. Egurra ateratzen zuten eta garraiatu egin behar zuten. Ibaian zehar garraiatzen zituzten, baina ez almadietan, solte baizik. Beraiek oinez joaten ziren ibai ertzetik, egurrak nonbait gelditzen baziren askatzeko. Uretara eroriz gero ez zekien iregi egiten. Uretara erori zen behin eta nagusiaren semeak luzatu zion makil bati hartuta lortu zuen ateratzea.\n00:12:35 Ardaitz, Urniza, Gurbizar eta Larraingoan bizi den edo ez den jendea eta dauden etxeei buruz.\n00:10:27 Patatak bazituzten. Gero Gobernuari saldu zioten.\n00:19:35 Handik Burlatara hiru ordu daude mendiz. Lehen kontrabando asko egiten zen han.\n00:18:20 Beraiek badituzte behiak, eta semeek eramaten dituzte.\n00:16:30 Ehizara joaten ziren. Txoriez gain, basurdeak ere harrapatzen zituzten. Gutxi izaten ziren. Azeriak, erbiak, untxiak, katagorriak etab. ere izaten ziren.\n00:14:10 Arrantzara joaten ziren eta "remanga" moduan egiten zuten. Bi argi eta sare batekin. Kobazuloaren ondoan jartzen zuten sarea eta makilarekin jotzen zuten gorago, amuarrainak eta txipak atera egiten zirelarik.


Gaitasun gehigarriak Itzultzailea.eus-en: ofimatikako formatuak eta beste Sustatu.eus - Teknologia albisteak\nGaitasun gehigarriak Itzultzailea.eus-en: ofimatikako formatuak eta beste\n2020-05-21 : 09:08\nBerrikuntza interesgarriak ezarri ditu Elhuyarrek bere itzultzaile neuronalean, bai aplikazio mugikorrean eta baita web zerbitzuan ere (itzultzailea.eus). Bereziki, testu hutsarekin baino gehiago jokatzeko aukerak: kamerarekin irudietara zuzenduz aplikazio mugkorrean; eta web bertsioan formatu ofimatikoetarako aukera emanez.\nBerrikuntzak interesgarriak ezarri dituzte Itzultzailea.eus webgunean:\nAldiko 500 hitz itzul daitezke webguneko testu-kutxan. Erregistratu beharra dago, baina doan da, eta lehengo muha 100 hitz ziren.\nDokumentu formatudunak osorik itzul daitezke bere horretan: 1.000 hitzeko 3 dokumentu doan. Microsoft Office eta Libre Office ofimatika paketeetakoak adibidez.\nOrdainpeko zerbitzuak zuzenean ordaindu daitezke webgunetik.\nFormatu zehatzei dagokienez, hauexek dira:\nMicrosoft Office (.docx, .xlsx, .pptx)\nLibreOffice (.odt, .ods, .odp)\nTestu hutsa (.txt)\nFormatudun textua (.html, .xml)\nDatu-taulak (.csv, .tsv)\nSoftware lokalizazioak (.po)\nOLI tresnak (.xliff, .sdlxliff)\nEta itzultzaileraren mugikorreko aplikazioak irudietako testua ere itzultzen du orain. Aplikaziotik bertatik kamera deitu, eta zuzendu telefonoa testu jakin batera, horrela itzultzen du. Ilustrazioak halako adibide bat erakusten du. Android eta iOS bertsioetan instalatu daiteke.\nAzken hilabeteetan garatutako itzultzaile neuronalen artean, Elhuyarren hau da, gainera, euskara <> gaztelania bikotetik aparte oraingoz beste hizkuntza batzuk eskaintzen dituena: jatorizko hizkuntza bezala, galegoa, katalana eta frantsesa ere bai, eta helburu hizkuntza bezala horiek eta ingelesa ere bai.\nAkats bat dago azken paragrafoan. Itzultzailea.eus-ek sei hizkuntza dakizki, eta seien arteko itzulpenak egin ditzake. Hizkuntza hauetako edozein izan daiteke jatorrizkoa edo helburukoa: euskara, gaztelania, frantsesa, ingelesa, katalana eta galegoa.


Ikasleei zuzendutako ‘Oroimen Historikoaren Ibilbidea’ berriro abiatuko dute Donostian, martxoan – Gazteon KZ\nDonostiako Udalak hiriaren memoria historikoa ezagutzeko ‘Oroimen Historikoaren Ibilbideak’ egitasmoari ekingo die berriro martxoan. DBHko 4. mailako eta Batxilergoko 2. mailako ikasleentzat diseinatuta dago ibilbidea, eta ikasgelan gaia lantzeko unitate didaktiko bat barne hartzen du.\nAne Oyarbide Donostiako Udaleko Eskubide Zibilen zinegotziak azaldu duenez, “bisita gidatuak dira, ikasleek Donostiako historiaren zati bat ezagutu dezaten. Aire zabaleko ibilbideak dira, eta 1936ko estatu kolpearekin eta ondorengo diktadura frankistarekin lotutako leku esanguratsuak bisitatzen dira”.\nIbilbidea martxoaren 1etik maiatzaren 31ra egin daiteke, astelehenetik ostiralera. Bisita gidatuak ordua eta erdi inguru irauten du, doakoa da, unitate didaktikoa bezala, eta euskaraz, gaztelaniaz eta ingelesez egin daiteke.\nBisitak egiten diren unean Eusko Jaurlaritzaren araudian indarrean dauden segurtasun neurri guztiak errespetatuko dira, hala nola maskararen erabilera, eskuak gel hidroalkoholikoarekin garbitzea, bisitan erabilitako materiala aldez aurretik eta ondoren desinfektatzea, eta hezitzailearen eta ikasle taldearen arteko segurtasun distantziak. Bisitak taldean egiteko aukera dago, eskola taldeak burbuila multzotzat hartzen baitira, eta horri esker baimenduak daude.\nEdozein kontsulta egiteko edo programari buruzko informazio gehiago jasotzeko, 943 456 000 eta 678 204 635 telefonoetara dei edo Info@komazk.com posta elektronikora idatzi daiteke\n← Letamendia, Etxarren, Ibisate, Andiazabal eta Torrealdai omendu ditu Euskaltzaindiak\nErrekaldeko IX. Umorezko Antzerki Erakusketak bost ikuskizun eskainiko ditu otsailean, Bilbon →


Euskara > Euskalkiak\nAuñamendietako euskalkien gainean mintzatu ziren martxoan Gasteizen Hitz adina mintzo zikloaren barruan. Behialako erronkarieraz solastatu zen Alberto Angos, eta zubereraren gainean, berriz, Argitxu Camus.\n2021eko maiatzaren 30a\nHaurtzaro (Oiartzun) eta Eperra (Sohüta) ikastolako haurrak elkarrekin. Eperrako ikasleek zubereraz ikasten dute. Argazkia: Haurtzaro Ikastola.\nBietan lehenik, erronkarieraz hitz egin zuen Alberto Angos (Barakaldo, 1973) ostalariak, hau da, ekialdeko nafarreraz edo Auñamendiko uskaraz, sasoi batean Nafarroako ipar-ekialdean –Aragoi, Biarno eta Zuberoa muga zituela–, behiala hitz egindako euskaraz. Angosek oroitarazi zuenez, Fidela Bernat Aracues uztarroztarra izan genuen erronkarieraren azken mintzaidea, eta galera ez aspaldiko horren berri eman zuen Angosek, esanez euskara XIX. mendearen bukaeran Erronkaribar osoan erabiltzen bazen ere, XX.aren hasieran agerikoak zirela hizkuntzaren atzentze eta galera. Iruñeko gotzaitegiaren 1904ko iturriak horren erakusgarri eta froga direla esan zuen, eta datuak eskaini.\nGaleraren arrazoiez mintzaturik Angos, hainbat zio nahiz hipotesi azpimarratu zituen. Inondik ere, kokapen geografikoa izan zen galeraren arrazoietarik bat, ez bakarra, haatik. Angos Bernardo Estornes Lasaren usteari lotu zitzaion, zeinak Bigarren Karlistadari egotzi baitzion, partez, bederen, hizkelgiaren galtzea: “Estornes Lasaren arabera, erronkariarren artean liberalak ziren gehientsu, eta karlistak agertu zirenean, bertako askok emigratu behar izan zuten, dela Frantziara edo Amerikara. Karlistadak bukaturik, berriz, 1876an foruak indargabetu eta mugen babesa areagotu zuten karabinari eta jendarmeek”. Hauek, bistan dena, ibarretik lekorekoak ziren eta horrek, nahitaez, euskararen eta gazteleraren arteko gatazka sortu zuen, Angosek adierazi zuenez: “Hala ere, Izabako Antonia Anaut Gardek eta Uztarrozeko Leon Cebrianek ziotenez, euskararen galera herriko familia aberatsek eragin zuten, gutxiesten baitzuten. Ubaldo Hualde izabarraren ustez, aldiz, Espainiako Estatuaren zentralismoa izan zen Erronkariko euskararen galeraren eragile nagusia, gazteleraren erabilera inposatu baitzuen eskoletan, eta irakasleek neska-mutilak zigortzen baitzituzten, ikasgelan zein handik kanpo, euskaraz mintzatzen baziren”. Azkenaz beste, erronkariarren ogibideek ere hein bateko eragina izan zuten euskararen erabileran, edota galeran: artzainen transhumantzia –lanak bertakoak erdal herrietara eramaten baitzituen–, zurgintza –ibarretik lekoreko langileak erakarri zituenez–, eta Mauleko espartingintza –ibarreko emakumeak haraxe eraman zituen heinean–, aipatu zituen Angosek.\nHoriek esanda, euskalkiaren nolakoa agertzeari lotu zitzaion Angos, esanez Bonaparte printzeak hasmentan erronkariera zubereraren azpieuskalki gisa sailkatu zuela, “baina 1872an, Études sur les trois dialectes basques des Vallées d´Aezcoa, de Salazar et de Roncal (Aezkoako, Zaraitzuko eta Erronkariko hiru euskalkiei buruzko ikerlana) liburuan, euskararen bederatzigarren euskalkiaz ari zen, eta Arturo Campioni 1880ko urriaren 12an igorri zion eskutitzean erronkariera euskalki independentea zela jakinarazi zion”. Bonapartek, erronkariera bat, hiru azpieuskalki –Bidankoze, Urzainki eta Uztarrozekoak– eta zazpi aldaera bereizi zituen, Bidankozeko azpieuskalkia nagusitzat hartuz. Alabaina, puntu horretan entzuleak oharrarazi nahi izan zituen Angosek, Bonapartek Erronkarin izan zituen bi laguntzaileak Bidankozekoak izan zirela azpimarratuz: “Pedro Prudencio Hualde Mayo apeza eta Mariano Saturnino Mendigatxa Ornat laboraria”.\nPrintzea ez zen izan erronkarieraren aztertzera jo zuen bakarra, eta Angosek euskalkia aztertu duten beste hainbat adituren berri zuzen bezain zehatzak eman zituen: Azkue; Rudolf Trebischt; Juan Jose Beloki, Jesus Elosegi, Pilar Sansinenea Elosegi eta Luis Mitxelena; Kandido Izagirre; Martzelino Garde; Juan San Martin; Estornes Lasa anaiak; Koldo Artola... Denak aipaturik ere, on da geldialdia egitea Artolarenean, azken erronkariera hondarrak ezagutu eta grabatu baitzituen.\nAngosek jakinarazi zuenez, Koldo Artolak “Izabako Antonia Anaut eta Uztarrozeko Doroteo de Miguel eta Josefa Karrika ezagutu zituen. Kontatu nahi zioten guztia grabatu zien magnetofoian: kantak, pasadizoak zein ume-jolasak… Antonia Anaut ebakiera garbiko emakumea zen, Doroteo de Miguelek, aldiz, desitxuratua zuen euskara, hainbat urtetan euskaraz inorekin hitz egin gabe egona baitzen. Josefa Karrikari dagokionez, adinekoa izanik, eta hitz gutxikoa, Artolak nekez zehaztu ahal izan zuen zenbateraino zekien hark uskaraz”. Eta, honenbestez, erronkarieraren azken hiztun Fidela Bernat Arascuesen albiste eman zuen Alberto Angosek: “Koldo Artolak 1975ean ezagutu zuen, Iruñean. Hamar urte lehenago Nafarroako hiriburura joana zen bizitzera bere familiarekin. Fidela balio handiko berriemailea izan zuen Artolak, euskarari eta ibarreko bizitzari buruzko informazio ugari eta interesgarria eskaini baitzion. Artolak 1975ean eta 1978an grabatu zuen Fidela, eta haren euskara, bere lehengusu Doroteorena bezala, desitxuraturik zegoen ordurako”. Erronkarieraren fina izan zen, beraz.\nMintzaldiari puntu ezarriz, Alberto Angosek erronkarierarenak diren zenbait testu erabili zituen, antologia gisakoa eskainiz entzuleei. Horietan, sorginkeriazko epaiketa baten harira Florencio Idoatek 1569an Burgin idatziak diren erronkarierazko testurik zaharrenak irakurri zituen: “Burgui, 8 de septiembre de 1569. Aurrac, arnega eçaçuey jangueicoaz eta andre dona Mariaz eta sayntu eta saynta guçuez eta andre dona Mariac eta santa Annac eztuey aurric. Catalina Bront, 7 urte”.\nEzkerrean, Julian Gaiarre opera abeslariak 1884ko abenduan Bartzelonatik izebari bidalitako gutuna. Erronkarieraren lekukotasun garrantzitsua da eskuizkribu hori. Eskuinean Luis Luziano Bonapartek bildutako kredoa.\nAngos erronkarieraz solastatu ondotik, zubereraz jardun zuen Argitxu Camus Etxekopar (Onizepea, 1980) irakasle eta Euskararen Erakunde Publikoko misio-kargudun eta ikertzaile ezagutuak, hiru ataletan banaturik mintzaldia. Eskualdearen aurkezpena egin zuen lehenik, euskararen egoeraz eta erronkez segitu zuen, eta euskalkiaren gainean hitz zenbait eginez burutu zuen saioa.\nEuskal Herriko eskualdeetan ttipiena da Zuberoa, bizizalez nahiz lurraldez. Ekialdean kokaturik, “auzoak ditu nafarrak, baxenafarrak eta biarnesak… Inportantzia handiko datua da hori, auzo herrietatik jinak anitz baitira Zuberoan”. Ondorioz, bateko eta besteko hizkerak nahasian dira bertan, Camusek esan zuenez.\nHistoriari, biztanleriari eta administrazio banaketari buruzko jakingarriak azaldu, udalerrien eta kantonamenduen berri eman, eta egoera sozio-ekonomikoaz zenbait xehetasun agertu zituen Camusek. Pare bat perla ditugu adibide: “Laborantza eta abeltzaintza dira bertako jarduera nagusiak, baina enplegatzaile handienak, hango bi ospitaleak ditugu, hau da, adineko jendeendako ospitaleak. Horrek anitz dio Zuberoaren dinamikaz eta jendetza galtze larriaz. Hori ez da gauza berria, hala ere, Bigarren Mundu Gerlaz gero populazioa beheititzen ari baita, eta ez da gelditzen”. Bigarren jakingarria, kulturari datxekona: “Kulturalki, oso dinamikoa da Zuberoa: bada pastorala, bada maskarada, bada kantaldi eta ikusgarri franko…”. Eta, dakikegunez, aurten ere espero da udan pastorala izatea, Ezpeizen.\nOhar hori egin eta, jarraian, euskararen egoerari lotu zitzaion Camus. Ageri denez, zubereraz mintzo dira zuberotarrak, baina ez denak: “Bost udalerritan ez baitira zuberotarrez mintzatzen, nafar-lapurteraz baizik”. Eta euskararen egoeraz mintzo jada, Inkesta Soziolinguistikoaren datuetatik abiatu zen: “EAE, Nafarroa eta Iparraldeko kopuruak baditugu, baina Zuberoarendako zenbaki propiorik ez, Nafarroa Beherea eta Zuberoa elkarrekin hartzen baitira inkestan. Haatik, badakigu azken inkestaren arabera Iparraldean %20 euskaldunak garela, eta adin handieneko tartean, berriz, %50ekoa ere bada euskaldunen portzentajea”. Alabaina, bistan da kopuru hori ondoko inkestetan apalduko dela, adin handienekoak hilez geroztik. “Bada lana egiteko: familia transmisioa gelditu da, eta, egoera horretan, eskolek eta euskaltegiek geroari begira egin dezaketen lana guziz estrategikoa da, giltza, benetan”, sententziatu zuen, pisua irakaskuntzan ezarriz, beraz.\nOraingo egunean, bi ikastola eta eskola elebiduna ere badira Zuberoan, baina “ikastola, eskola elebidun nahiz gau-eskoletan, zuberera erakusten diete ikasleei eta, hein horretan, zubereraren erronkak euskararenak dira”. Hor, ageri denez, frantsesak gasna zatirik handiena jan dio gure hizkuntzari. “Diglosia egoeran da euskara Iparralde guzian, argiki frantsesak gaina hartu baitio euskarari. Euskara, eskolaren bidez garatzen ari da, baina behar da gehiago garatu, galdu duena berriz atzemateko”. Besterik ere bada, Camusen gogoetan: “Zuberera euskalki bat izanki, batuak arautu duen euskara horretatik urrunena da, eta horrek diglosia gehigarri bat ekarri dio. Hor bada erronka handi bat”, ez bakarra, hala ere, besterik ere zehaztu baitzuen Camusek.\nEgoeraren beltza ezin argiturik, euskara ondorengoratzeaz aritu zen, nekeziak seinalatuz: “Familietan guti transmititzen da euskara, haurrek ez dute karrikan entzuten eta, so eginez, ohartzen gara arazoak badirela zubereraz irakasten ahal luketen irakasleen atzemateko”… Erronka gehiago ere bazuen Camusek, ordea, nola baita euskaraz ikasiko duen ikaslearen hizkuntza maila, ezen, haurrak ez baldin badu etxean euskararik aditzen, ez eskolatik kanpoko karrikan ere. “Zein maila izanen du haur horrek?”. Are, Ipar Euskal Herrian, haur anitzek, lehen hezkuntza eredu elebidunean eginagatik ere, bigarrena egitera jotzen dute guztizko frantsesera. “Etxean ez baldin badute praktikatzen, ez karrikan ere, xantza bada euskararen maila galduko dutela. Badakit hemen ere badituzuela eztabaida horiek, bai, badakit”. Ezagutzaren eta erabileraren arteko leizea ez ezik, erabilera horri darion kalitateaz ari zen Camus.\nZuberera gabe, nafar-lapurtera\nEuskalkiaren geroaz mintzatu zen gero, beltzunerik franko seinalatuz: “Ikastolatik pasatzen diren ikasleek zubereraz ikasten dute, baina Zuberoan ez baita lehen hezkuntza besterik, kolegiorik ez, Nafarroa Behereko Lartzabalen segitzen dituzte beren ikasketak, ontsalaz, baina ez gehiago zubereraz, Iparraldeko batua den nafar-lapurteraz baizik”. Camusen irudiko, horrek ere diglosia egoera ezartzen du batuaren eta zubereraren artean, eta, horrekin batera, zubereraren bilakaera bera ere areagotuko du. Izan ere, ikastolan zuka baizik ez da irakasten –tokaren eta nokaren galera, beraz–, eta haurrek aski zuberera ez dute aditzen –hortik ahoskera hutsak segitzen baitira, hatxearen ahoskatzea, esaterako, Camusen arabera–, eta ondorioz, “euskalkiaren pobretzea gertatzen ahal da, desagertzearen bidean. Hori, hala ere, geroak erranen du, baina aski ezkor naiz. Eztabaida anitz ukan ditut Euskararen Erakunde Publikoan, euskaldun berriei begira batua dela bidea erraten didate, baina, barka!, horrela mintzo direnak manexak dira –eta ‘manex’ ez da peioratibo batere–, ez dira zuberotarrak!”. Eta, Camusen oharkizuna: “Batua egin zelarik, euskalki bat hartu zen oinarri, eta ez zen zuberera izan. Euskara guziak ez dira, beraz, ber egoeran, ez ber mailan. Euskalkientzako borrokatzea ez dela legitimoa erraten didate, indarren galtzea dela, euskalki ezberdinek nahasmendua ekartzen dutela euskaldun berrientzat. Ene irudiko, ordea, euskalkiak, euskara batutik hurbilenak zein urrunenak direnak, euskara dira, euskararen DNAren parte, eta horiek galtzea, euskara pobretzea, ahultzea litzateke, euskarak galduko duen beste borroka bat izanen da”.\nKanal hauetan artxibatua: Euskalkiak | erronkariera | zuberera\nEuskalkiak kanaletik interesatuko zaizu...


720 Atzerrian kokatuta dauden ondasun eta eskubideei buruzko aitorpen informatiboa | Zenbaki Aholkularitza\nOro har, aitorpen informatibo hau aurkeztera behartuta daude ezarpen pertsonala Gipuzkoako Lurralde Historikoan duten zergapekoak –dela Pertsona Fisikoen Errentaren gaineko Zerga, dela Sozietateen gaineko Zerga bertan aitortu behar dutelako–, baldin eta atzerrian aitorpena egitera behartzen dituzten ondasunak eta eskubideak badituzte.\nAtzerrian dauden ondasun eta eskubideei dagokienez, informatu beharrekoak lau taldetan banatzen dira, eta horrek, egiatan, lau informazio betebehar desberdin sorrarazten ditu:\na) Finantza entitateetako kontuak: Atzerrian dauden diruzko kontuak, baldin eta behartua titular juridikoa, egiazko titularra, baimendua, ordezkaria edo onuraduna bada, edo erabiltzeko boterea badu.\nb) Baloreak, eskubideak, aseguruak eta errentak: Atzerrian dauden edozein entitate juridikotako baloreak edo partaidetzako eskubideak, kapital propioen lagapeneko baloreak edo edozein tresna juridikoren kudeaketarako edo administraziorako ekarritako baloreak, baldin eta behartuak horien titular juridiko edo egiazko titular badira.\nAtzerrian kokatuta dauden inbertsio kolektiboko erakundeen kapital sozialeko edo ondare funtseko akzioak edo partaidetzak, baldin eta behartuak titular juridiko edo egiazko titular badira.\nAbenduaren 31n bizitza edo baliaezintasun asegurua duten behartuak, baldin eta entitate aseguratzailea atzerrian badago.\nDiruzko kapitala, eduki ekonomikoko eskubideak edo ondasun higigarri zein higiezinak emateagatik sortu diren aldi baterako edo bizi arteko errentak, entitate hartzailea atzerrian kokatuta dagoenean.\nc) Ondasun higiezinak edo haien gaineko eskubide errealak: Atzerrian dauden ondasun higiezinak edo haien gaineko egiazko eskubideak, behartuak titular juridikoak edo titular errealak badira.\nd) Ondasun higigarriak edo haien gaineko eskubideak, baldin eta atzerrian badaude, atzerrian matrikulatuta badaude edo atzerriko herrialdeetako erregistroetan badaude\nAbenduaren 31n edo urteko uneren batean atzerrian dauden edo egon diren ondasun higigarriak edo haien gaineko egiazko eskubideak; atzerriko herrialdeetan matrikulaturik daudenak edo bertako erregistroetan daudenak, baldin eta behartuak haien titular juridiko edo titular erreal badira.\n¿Noiz dago zergaduna behartua aitortzera?\nOro har, aitorpena aurkeztu beharra dago lehen hiru ondasun blokeetako ondasun eta eskubideak 50.000 eurotik gorakoak badira blokeak bakarka hartuta (finantza entitateetako kontuak; baloreak, eskubideak, aseguruak eta alde baterako edo bizitza osorako errentak; eta ondasun higiezinak edo haien gaineko egiazko eskubideak).\nAtzerrian dauden, atzerrian matrikulatuta dauden edo atzerriko herrialdeetako erregistroetan dauden ondasun higigarri edo haien gaineko eskubideei dagokienez, aitorpena egin behar da:\nMugak kalkulatzeko, ondasunen balio osoa kontuan hartu behar da, partaidetza mailari erreparatu gabe.\nLehendabiziko aitorpen ekitaldi honetan, ez da zertan informatu behartutakoek 2013ko abenduaren 31n atzerrian jadanik beren titulartasunpean ez dituzten ondasunez.\nAitorpen hau ez dute zertan aurkeztu, besteak beste, ondasunak eta eskubideak beren kontabilitatean modu indibidualizatu batean eta behar bezala identifikatuta jasota dituzten entitateek.\nEnpresari edo profesional pertsona fisikoek ere ez dute zertan informatu jarduerari lotutako kontuez eta ondasun higiezinez, baldin eta kontabilitatea Merkataritza Kodearen arabera eramaten badute eta dena delako ondasun edo eskubidea modu indibidualizatu batean eta behar bezala jasota badago. Informatzea derrigorrezkoa da beti balore, aseguru edo errenten kasuan.\nUrtero aitortu behar da?\nHurrengo urteetan aitorpena aurkeztu beharko da baldin eta ondasun blokeen saldo bateratuetako bat (finantza entitateetako kontuak; baloreak, eskubideak, aseguruak eta alde baterako edo bizitza osorako errentak; eta ondasun higiezinak edo haien gaineko egiazko eskubideak) 20.000 euro edo gehiago igotzen bada azken aitorpenekoarekiko.\nAtzerrian dauden ondasun higigarriei eta haien gaineko eskubideei dagokienez, hurrengo urteetako aitorpena egin beharko da:\nOro har: baldin eta aitortu ez diren beste ondasun edo eskubide batzuk atzerrian badaude edo atzerriko herrialdeetako erregistroetan matrikulatu edo inskribatu badira urte bakoitzeko abenduaren 31n edo urte horretako uneren batean, urtez urte.\nSalbuespena: Dirua eta metalak edo harribitxiak, horien kasuan aitorpena aurkeztu beharko baita, azken aitorpenean adierazitakoarekiko 20.000 eurotik gora igotzen badira ondasunak elementu berriak sartu direlako.\nDena dela, hurrengo urteetan jada aitortu diren ondasunen gaineko aitorpena aurkeztu beharko da, baita aitortu beharra eragin zuten eta jada eragiten ez duten ondasunen aitorpena ere.\nThis entry was posted in Aktualitatea, Emprendedores, Fiskala, Kontabilitatea, Sin categoría, Zenbaki and tagged 2016, 2017, 720 inprimakia, Aholkulariak, Gipuzkoa, Hacienda, Kontabilitatea, Zergak. Bookmark the permalink.\n← Araba, Bizkaia eta Gipuzkoako Ogasunek Portugal eta Austriako zerga-agintarien iruzurraren aurkako neurriei buruz informatu dira.\nGipuzkoako Foru Aldundiak Zerga Arau Orokorra berrituko du zerga iruzurraren kontra eraginkortasuna irabazteko →


Covid-19: Noiz argitaratuko ute konfinatu beharreko herrien zerrenda?\nEusko Jaurlaritzak astelehenetan eta ostegunetan argitaratuko du eremu gorrian dauden eta, beraz, neurri murriztaile bereziak bete beharko dituzten udalerrien zerrenda.\nErtzaintzak Iurretan jarritako kontrol-gunea. Artxiboko argazkia: EFE\nAsteazken honetatik aurrera Araba, Bizkaia eta Gipuzkoa perimetralki ixtea erabaki du Eusko Jaurlaritzak, baita eremu gorrian dauden udalerriak ere konfinatuta egongo dira, hots, azken 14 egunetan 100.000 biztanleko 500 kasu positibo baino gehiagoko tasa duten herriak, hain zuzen ere.\nZona gorrian dauden herrietatik irtetea debekatuta egongo da; tabernak eta jatetxeak itxita izango dira; eta eskola kiroleko entrenamenduak ez dira baimenduko.\nOsasun Sailak astelehenetan eta ostegunetan argitaratuko du zona gorrian dauden eta, ondorioz, neurri murriztaile bereziak bete beharko dituzten udalerrien zerrenda. Egun, 17 herri daude zerrenda horretan, horietako bederatzi 5.000 biztanletik gorakoak.\nBestalde, LABI aholku batzordeak orain arte indarrean zeuden beste hainbat neurri indarrean jarraitzea erabaki du, hala nola, ostalaritza 20:00etan ixtea, etxeratze agindua 22:00etan mantentzea eta topaketak gehienez sei pertsonakoak izatea.


Courcoury - Wikipedia, entziklopedia askea.\n45° 42′ 43″ N, 0° 34′ 48″ W / 45.7119°N,0.58°W / 45.7119; -0.58Koordenatuak: 45° 42′ 43″ N, 0° 34′ 48″ W / 45.7119°N,0.58°W / 45.7119; -0.58\nBerneuil, Chaniers, Les Gonds, Montils eta Saint-Sever-de-Saintonge\n338 (%48.8) 352 (%50.9)\nCourcoury Frantziako udalerria da, Itsas Charente departamenduan dagoena, Poitou-Charentes eskualdean. 2013an 720 biztanle zituen.\n2007an Courcoury udalerrian erroldatutako biztanleak 699 ziren. Familiak 270 ziren, horien artean 56 pertsona bakarrekoak ziren (32 bakarrik bizi ziren gizonak eta 24 bakarrik bizi ziren emakumeak), 99 seme-alabarik gabeko familiak ziren, 99 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 334 etxebizitza zeuden, 286 familiaren etxebizitza nagusia ziren, 33 bigarren erresidentzia ziren eta 15 hutsik zeuden. 326 etxeak ziren eta 6 apartamentuak ziren. 286 etxebizitza nagusietatik 224 bere jabearen bizilekua ziren, 56 alokairuan okupaturik zeuden eta 6 doan lagata zeuden; 6 etxek gela bat zuten, 7 etxek bi zituzten, 34 etxek hiru zituzten, 81 etxek lau zituzten eta 158 etxek bost zituzten. 223 etxek euren parking plaza propioa zuten azpian. 106 etxetan ibilgailu bat zegoen eta 165 etxetan bat baino gehiago zituzten.\nCourcoury udalerriko biztanleria-piramidea 2009an .\n2007an lan egiteko adina zuten pertsonak 449 ziren, horien artean 340 aktiboak ziren eta 109 inaktiboak ziren. 340 pertsona aktiboetatik 312 lanean zeuden (167 gizon eta 145 emakume) eta 29 langabezian zeuden (12 gizon eta 17 emakume). 109 pertsona inaktiboetatik 56 erretiraturik zeuden, 23 ikasten zeuden eta 30 "bestelako inaktibo" gisa sailkaturik zeuden.\n2009an Courcoury udalerrian 286 unitate fiskal zeuden, 697,5 pertsonek osaturik. Pertsona bakoitzeko diru-sarrera fiskalaren mediana urteko 17.674 euro zen.\n2007an zeuden 17 komertzioetatik, 4 eraikuntza enpresak ziren, 6 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 informazio eta komunikazio enpresa zen, 1 higiezinen enpresa zen, 2 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 6 zerbitzu publikoetatik, 1 margolaria zen, 1 iturgina, 2 argiketariak, 1 ile apaindegia eta 1 jatetxe.\n2000. urtean Courcoury udalerrian 22 nekazaritza-ustiategi zeuden, 672 hektarea erabiltzen.\nBNF: 152489907 (data)


Hemen zaude: Hasiera / Hezkuntza premia berezien arretarako arloa / Jokabide taldea / JOKAERA / Esku hartzea c\nJokabide arazotsua da, jokabide hori duen pertsonaren ikuspegitik, jokabidearen gehiegikeria, gabezia, iraunkortasuna edo desegokitasuna dela-eta pertsonak inguruarekin duen harremanean eragin kaltegarria duena, pertsonaren garapena oztopatzen duena eta gaitasun akademiko, familiar eta sozialari eragiten diona.\nInguru sozialaren ikuspegitik, aldiz, jokabide arazotsuak dira bizikidetza arauen aurkakoak diren jarrera eta ekintzak, ordena eta giro egokia izatea eragozten dutenak gutxi-asko, eta erakundearen berezko eginkizunak betetzea zailtzen dutenak.\nAurrean dugun jokabidea arazotsua da baldin eta:\nGehiegitan gertatzen bada.\nDenboran irauten badu, modu egonkorrean.\nJokabidea duen pertsonarentzat kaltegarria bada, behar bezala garatzea oztopatzen diolako (pertsona bezala, gizartearekiko, curriculumarekiko…).\nInguruarentzat (familia, eskola, gizartea) kaltegarria bada.\nEz badu azalpenik pertsonaren bilakaera etaparen (garapen adinaren) ezaugarrien aldetik.\nJokabide arazotsuen ondorioak larriak izan daitezke, izan ere:\nArriskutsuak izatera irits daitezke jokabideak dituztenen zein pairatzen edo ikusten dituztenen osasunerako eta segurtasunerako.\nHelduengan erantzun hertsatzaile (ez hezitzaile) gehiegizkoak eta neurriz kanpokoak eragin ditzakete (zigorrak, egozpenak…).\nEstres iturri indartsua izan daitezke (helduentzat eta ikaskideentzat).\nBakartzea eta gizarte bazterkeria sor ditzakete.\nBaliteke etengabe gainbegiratu behar izatea eta, horren ondorioz, esku hartzea jokabidean zentratzea, eta hezkuntzaren eta ikaskuntzaren beste esparru batzuetan egin behar diren ahaleginak baztertu behar izatea.\nOkerrera egin dezakete neurri egokiak hartu ezean.\nHala ere, erabilgarriak ere izan dakizkiguke, erakusten dutelako pertsona horrendako zer den garrantzitsua; zer behar edo zer gabezia dituen (arreta, segurtasuna, afektua…).\nJokabide desegoki guztiak ez dira portaera arazoak. Jokabide jakin bat portaera arazoa den errateko honako faktore hauek kontuan hartu behar dira:\nAdina: Jokabide bat arazotsutzat jotzeko bilakaeran normala denarekin alderatu behar da. Lehen haurtzaroko jokabide batzuk (gehiegi mugitzea, inpultsibotasuna, nolabaiteko oldarkortasuna…), normalak dira adin horretan, baina ez ondorengo etapetan.\nZer testuingurutan agertzen den jokabidea: Ikasle baten jokabidea aztertzean, nahiko erabakigarriak dira ikaslearen ingurua eta inguru horretako pertsonen iritzia.\nEgonkortasuna: Jokabide desegokiak portaera ildo egonkor eta luze samarra izan behar du.\nIkaslearen garapenean eta inguruarekiko harremanean duen eragina: Jokabideak nabarmen oztopatu behar du ikaslearen garapen prozesua, eta eragin handiagoa edo txikiagoa izan eremu pertsonal-emozionalean, sozialean eta akademikoan.\nInguruan duen eragina: Ikaslearen jokabideak ondorio kaltegarriak izan behar ditu gertatzen den inguruan.\nErran genezake jokabide arazoak ohikoak direla eskola ingurunean, eta askotan ondorio kaltegarri larriak dituztela, bai jokabide desegokia duen ikaslearendako (eragin kaltegarria izan dezake haren garapen pertsonalean eta afektiboan, bai eta ikasketetan ere), bai taldeko edo ikasgelako gainerakoendako (ingurunearen ustez zer den baliozko), bai ikaslearen egokitze jokabidearendako (zer den errentagarri).\nIkasle batek agertzen dituen jokabide desegokiek, anitzetan, balio positiboa dute harendako, eta balio diote ingurunera egokitzeko. Haatik, ikaslearendako egokitze jokabidea den hori desegokia edo desdoitua izan daiteke inguruarentzat. Profesionalen lana izanen da jokabide egokia (inguruan baliozkotzat jotzen dena) eta ikaslearen egokitze jokabidea (errentagarria zaiona) elkarri hurbiltzea.\nJokabide arazoez hitz egitean, “gehiegikeriazko” jokabideez (maizko etenak, etengabe batera eta bestera ibiltzea, eraso fisikoak edo ahozko erasoak…) zein “gabeziazko” jokabideez (gizarte inhibizioa, mututasun selektiboa, pasibotasuna, ekimen falta…) ari gara. Bi jokabide mota horiek nabarmen oztopa dezakete pertsonaren garapena, baina lehen motakoak azkarrago eta errazago antzematen dira, ikasgelako dinamika nabarmen zapuzten dutelako. Bigarren motakoak, aldiz, maiz inor ohartu gabe gertatzen dira, edo onartu egiten dira pertsonalitatearen egituran berezkoak direlakoan (“X oso lotsatia da eta”). Hezkuntza jarduketa, noski, bi motetan gauzatu behar da.\nIkasgeletan agertzen diren jokabide desdoituak ez dira ausaz gertatzen, eta oinarrian ikaslearen ezaugarri pertsonalak baino zerbait gehiago dute. Ikaslearen eta bere ingurune sozial eta akademikoaren arteko elkarreraginaren ondorio edo emaitza direla ulertu behar da beti. Ikuspuntu honetatik, ikasleak ingurune sozial eta akademikoarekin duen elkarreraginaren ondorio gisa ulertzen dugu jokabide arazotsua; hau da, jokabidea ikaslearen beraren, hezkuntza ingurunearen eta bien arteko elkarreraginaren elementuak batzearen emaitza besterik ez da.\nEra berean, garrantzitsua da erratea ikaskuntza arazoen eta jokabide arazoen artean kausa-efektu erlazioa dagoela. Izan ere, portaera arazoak dituzten ikasle askok ikaskuntza arazoak eta eskola atzerapena ere izaten dituzte. Komeni da aztertzea ea ikasleak ez duen ikasten bere portaera desegokiak galarazten diolako ala ikasten ez duelako duen portaera txarra. Funtsezkoa da arazoaren balizko jatorria zein den bereiztea, horren araberakoa izanen delako hezkuntzako esku hartzea. Portaera desegokiaren oinarrian ikaskuntza arazo bat badago, hezkuntza erantzunak aldagai akademikoak kontrolatzera (curriculumaren egokitzapenak, metodologia baliabideak…) joko du. Aldiz, arazoen jatorrian portaera bera badago, erantzunak testuinguruarekin, gizartearekin edo pertsonarekin lotuago dauden aldagaietan eraginen du (jokabidea aldatzeko tekniken erabilera, trebetasun sozialen garapena…).\nNahiz eta betidanik izan diren jokabide arazoak ikastetxeetan, badirudi azken urteetan indar handiagoa hartu dutela. Ez dago erabat argi zenbatetan gertatzen diren honelakoak ikasleen artean; askotariko azterlanak egin dira, eta oso datu desberdinak eman dituzte. Diotenez, Espainiako Estatuan ikasleen % 10-12k dituzte jokabide arazoak; mutilen artean nesken artean baino ohikoagoak dira, eta gehiago irauten dute; eta, azkenik, hiri inguruetan landa inguruetan baino ohikoagoak dira.\nAlderdi nagusiak jokabide arazotsuaren sorrera/garapenean\nJokabide osoa, egokia edo desegokia izan, egilearendako xede bat duelako gertatzen da; zer nahi den (arreta, afektua, gauzak…) hura lortzeko bitartekoa da jokabide arazotsua, bai eta nahi ez dena (ondoeza, mina, asperdura, porrota…) saihestekoa ere.\nArrisku faktoreak eta babes faktoreak.\nAurretik esan dugu jokabidea elkarri eragiten dioten faktore pertsonal, sozial eta fisikoen testuinguruan gertatzen dela, eta faktore horiek modulatzen eta baldintzatzen dutela jokabidea.\nFaktore horiek askotariko ezaugarriak eta eginkizunak izan ditzakete, are batzuk besteen kontrakoak ere. Horregatik, batzuetan jokabidea indartzen laguntzen dute, eta beste batzuetan, aldiz, desagerrarazten. Elementu, gertaera edo egoera batek jokabide arazotsu bat eragiteko aukera handitzen badu, arrisku faktorea da; aukera hori txikitzen badu, berriz, babes faktorea. Babes faktoreek, bestalde, portaera asertibo, heldu eta doituak garatzeko aukera handitzen dute.\nArrisku faktoreen adibideak:\nKontra-egite eta erronka sintoma goiztiarrak.\nJokabide moldakaitzen maiztasun handia eta larritasuna.\nFamilian nahasmenduak izatea (herentzia).\nFamilia arazoak: abusuak, tratu txarra, abandonua…\nBabes faktoreen adibideak:\nHazteko eta hezteko trebetasun handia.\nErreferentziazko pertsona hurbilak eta egonkorrak.\nFamiliaren egonkortasun ekonomiko eta soziala.\nEskola eta gizarte giro seguru eta fidagarria.\nItxaropen baikorrak eta atribuzio doituak.\nJokabide prosozialak izatea.\nIndartzaileak eta ondorioak:\nKontuan izatekoa den beste alderdi bat da, jokabidearen sorreran duen garrantziagatik: jokabide arazotsuak berekin dakartzan ondorioen efektua edo eragina. Ondorio horiek kontzienteki eta sistematikoki aplikatzea da jokabidea gobernatzeko tresna eraginkorrenetako bat. Ondorioak positiboak direnean, indartze lana egiten dute, baina pertsonarendako negatiboak badira, zigor gisa eraginen dute.\nHelduen erantzuna edo esku hartzea desegokia bada hasiera batean oso garrantzitsua ez den jokabide arazotsu baten aurrean, jokabide horren maiztasuna, indarra eta iraupena handiaraz ditzake, eta “elur-bola efektua” esaten zaion areagotze hori eragin.\nJokabideetan eragiten duten beste indartzaile ahaltsu batzuk dira haur eta gazteekiko helduek dituzten (eta halabeharrez erakusten dituzten) ezagutza, atribuzio eta itxaropenak. Itxaropen horiek pertsonen arteko harreman giroa modulatzen dute, eta pertsonen portaera eta errendimendua baldintzatzen. “Norberak betetako profezia” edo “Pigmalion efektua” esaten zaio horri.\nJokabide arazoen sorrera eta garapena azaltzeko eskema:


Espainiako Vueltan erlojupekoa jokatuko dute gaur - Sakana - Guaixe.eus\nEspainiako Vueltan erlojupekoa jokatuko dute gaur\nGuaixe 2019-09-03 15:02\nGorka Izagirre (Astana) eta Imanol Erbiti (Movistar Team) dira gure ordezkariak Espainiako Itzulian. Quintana da lider, baina alde gutxiarekin. Gaur 36,2 kilometroko erlojupekoa dute Jurançon eta Pau artean.\nAbuztuaren 24an hasi zen Espainiako Vuelta eta irailaren 15ean despedituko da. Faborito argirik gabe hasi zen Vuelta, eta oraindik ere airean dago kontua. Orain arte 5 lider izan ditu Vueltak eta egun Nairo Quintana (Movistar Team) dago buruan, baina soilik 6 segundo ateratzen dizkio Roglici (Jumbo), 17 segundo Lopezi (Astana) eta 20 segundo bere taldekide Valderderi. Beraz, ez dago ezer erabakita. Gorka Izagirre (Astana) eta Imanol Erbiti (Movistar Team) dira gure ordezkariak Vueltan, azken hau Jose Luis Arrieta uhartearraren aginduetara.\nGiroa nahasia dago Movistar Teamen. Nairo Quintana Arkea Samsic taldera joango da eta Richard Carapaz Ineos taldera, eta Mikel Landa Beharain-Merida taldearekin negoziatzen dabil. Horretaz gain, aurreko eguneko Andorrako etapan Marc Solerrek protesta egin zuen, aurrean zegoela, etapa irabazteko aukerekin, taldetik Quintana itxaroteko agindua eman ziotenean. Taldean ez dago giro, eta egoerari buelta ematen saiatu beharko da Jose Luis Arrieta. Imanol Erbitik, ohi bezala, liderren alde lan ixila egingo du, lan ordainezina.\nGaur Jurançon eta Pau arteko 36,2 kilometroko erlojupekoa jokatuko da Vueltan, sailkapen orokorrean eragin nabarmena izango duena. Trazatu gorabeheratsua du, eta egoera horietan ongi moldatzen diren txirrindulariek tartea aterako dutela aurreikusten da.\nBihar Euskal Herrian sartuko da Vuelta\nAsteazkenean Euskal Herrira iritsiko da Vuelta, Saint Palaisen hasi eta Urdax-Dantxarinean despedituko baita, 180 kilometroko etapa nahasian. Ostegunean, Nafarroako Zirkuitutik abiatu eta Bilbora joko dute txirrindulariek, eta, ostiralean, Biltotik Los Machucosera. Ondoren etorriko dira Kantabriako eta Asturiasko mendi etapa ikusgarriak.


Abanto-Zierbenako Udala - Abanto Zierbena invierte 70.000 euros en la reforma de los centros educativos del municipio\nAbanto Zierbenako Udala etxerako lanak eginda bueltatu da eskolara, eta nota onarekin. Izan ere, udalerriko hiru ikastetxetan hobetze-lanak gauzatu ditu.\nLas Carrerasko Askartza Isusi ikastetxe publikoan, gimnasioa txukundu dute; horretarako, zoladura eraberritu da, ikasturte honetatik aurrera instalazio horietan kirola egiten duten ikasle guztien segurtasuna bermatze aldera. Horretaz gain, kanpoko arotzeria-lanak egin dituzte: azpiegituraren isolamendu termiko-akustikoaren maila hobetu da; horrela, epe luzera energia-kontsumoa murriztuko da.\nBestalde, larrialdietarako argiteria hobetu da, led teknologiaren bidez, jardunbide horretatik jarraituz eta ingurumena errespetatuz. Era berean, hormen barnealdeko akabera optimizatu da. Berriro margotu dira, estetikaren aldetik itxura hobea izan dezaten eta garbiketa- eta higiene-baldintzak hobe daitezen.\nEraberritze-lan garrantzitsua da; ikasgelak eta korridoreak ere margotu egin dira. Guztira, 32.000 euroko inbertsioa gauzatu dute ikastetxe horretan.\nEtorkizuna Ikastolan ere lanak egin ditu Abanto Zierbenako Udalak. Gimnasio estaliren iparraldeko barnealdeko horman isolamendu-lanak egin dituzte. Horren xedea da isolamendu termikoaren maila areagotzea, energia-kontsumoa murrizteko eta kondentsazioen inguruko arazoak ezabatzeko.\nBestalde, ikastetxeko argiteria hobetu da, energia-eraginkortasun handiagoa izan dezan. 42 led argi jarri dira, bai eta larrialdietarako 7 led argi ere, ezbeharrik edo arazorik badago, ikasle eta irakasle guztiek instalazioa era seguruan ebakuatu ahal izan dezaten.\nGimnasioaren barruan lesioak saihesteko, babesak instalatu dira izkinetan. Eta gimnasioan jarduketa integrala gauzatzeko, margotu egin dute. Guztira, 29.000 euro inbertitu dira, azaldu du Etxebarriak.\nEta azkenik, Buenos Aires Ikastetxean ere mantentze-lanak egin dira. Ikastetxeko barnealdeko guztientzako eremuak margotu dituzte eta kanpoko jolastokian kanaloi berria jarri dute, euri-urak hobeto biltzeko. Guztira, 7.000 euro baliatu dira.\n“Ikasleen oporraldia aprobetxatu dugu udal-ikastetxeetako lanak eraginkortasunez eta zuzenean gauzatu ahal izateko. Orain, ikasturte berria hastear dagoela, hiru ikastetxe horiek prest daude ohiko ikasleei eta ikasle berriei ateak irekitzeko eta ikasturte hasierari baldintzatik onenetan aurre egiteko, behar bezalako ekipamenduarekin”, adierazi du Abanto Zierbenako alkate Maite Etxebarriak.\nGuztira 70.000 euro baliatu dira udalerriko hiru ikastetxeetan instalazioak hobetzeko, Eusko Jaurlaritzaren diru-laguntzarekin. Gure haurren hezkuntzan eta ongizatean eragiten duen inbertsioa da; 2 eta 11 urte arteko 500 haur baino gehiago dira, eta azpiegiturarik onenak merezi dituzte ikasketak gauzatzeko. Hori dela eta, gure ikastetxeak zaintzen jarraituko dugu”, esan du Abanto Zierbenako alkateak.


Presoen egoeraren konpontzeko urratsak ematera deitu dituzte herritarrak : Oarsoaldeko Hitza\nSarek Izan bidea dinamika aurkeztu du, presoen egoeraren irtenbidean urratsak emateko asmoz. Adostasun handia aprobetxatu behar dela esan dute.\nOiartzungo Sarek Izan bidea dinamika aurkeztu zuen atzo eguerdian, Oiartzungo plazan. Presoen egoerari aterabidea emateko helburua dauka Izan bidea-k.\nAzaldu zutenez, azken hilabeteetan espetxeetan bizi izan den larrialdi egoerak orain arte ikusi gabeko adostasuna lortu du. “Hasi Gasteizko eta Nafarroako legebiltzarretik, Euskal Herriko sindikatu eta eragile sozialetatik pasatu eta Estatuko beste hainbat herrialdetako alderdi eta erakunde ezberdinetara iritsiz”, esan dute.\nDone Eztebe plazan elkartu ziren atzo, Izan bidea dinamikari hasiera emateko.\nEgoera aprobetxatu beharra dagoela iritzi du Sarek, presoen egoerari aterabidea emateko. COVID-19ak sortutako larrialdiak espetxeetako egoera “agerian utzi” duela esan zuten, eta salbuespen legediaren ondorioak “oso larriak” direla.\nGezi urduna jarraituz\nIzan bidea dinamikaren irudia gezi urdin bat da. Presoak etxeratzeko bidea irudikatu nahi dute horrekin, eta bide hori egiteko gizartearen aktibazioa bilatuko dute.\nErronka bat bota diete euskal herritar guztiei: 3.127.326 kilometro egitea, herritar bakoitzeko bat. Urrats horiekin elkarbizitza eta bakearen bidea urratu nahi dute. Kontaketa egiteko, aplikazio bat sortu dute. Android sistema duten sakelako telefonoetan Play Storen aurki daiteke Izan bidea bilatuta. App Storen aurrerago jarriko dutela jakinarazi dute.\nHorregatik, banaka, taldeka, familian edo dena delakoan kilometroak egitera deitu dute. Atzo lehenengo kilometroa egin zuten, baina datozen hilabeteetan Oiartzunen milaka izango dira egingo dituztenak. “Ekimenaren ikur izango den geziaren atzetik jarri eta guztiok elkarrekin bideari hasiera emango diogu”.


BIDEBARRIETA LIBURUTEGIKO “EZTABAIDAK LITERATURAREKIN” EGITARAUAK, EKIALDE HURBILEAN ESPEZIALIZATUTAKO ANE IRAZABAL ETA KARLOS ZURUTUZA KAZETARIAK ELKARTUZ ITXIKO DU URTEKO PROGRAMAZIOA, LITERATURARI ETA GATAZKARI BURUZKO TOPAKETAREKIN – Bilbao Kultura\nHome » Berriak » Bilbao Kultura @eu » BIDEBARRIETA LIBURUTEGIKO “EZTABAIDAK LITERATURAREKIN” EGITARAUAK, EKIALDE HURBILEAN ESPEZIALIZATUTAKO ANE IRAZABAL ETA KARLOS ZURUTUZA KAZETARIAK ELKARTUZ ITXIKO DU URTEKO PROGRAMAZIOA, LITERATURARI ETA GATAZKARI BURUZKO TOPAKETAREKIN\nBIDEBARRIETA LIBURUTEGIKO “EZTABAIDAK LITERATURAREKIN” EGITARAUAK, EKIALDE HURBILEAN ESPEZIALIZATUTAKO ANE IRAZABAL ETA KARLOS ZURUTUZA KAZETARIAK ELKARTUZ ITXIKO DU URTEKO PROGRAMAZIOA, LITERATURARI ETA GATAZKARI BURUZKO TOPAKETAREKIN\nBego Yebra kazetariak aurkeztuko duen hitzordua arratsaldeko 19:30ean hasiko da Bidebarrietako Liburutegiko ekitaldi aretoan, sarrera librearekin, leku guztiak bete arte. Streaming-ez jarraitu ahal izango da: www.kulturguneatb.eus\n“Eztabaidak literaturarekin”, jende aurreko solasaldiaren bitartez literaturako zenbait figurarengana hurbiltzea proposatzen duen Bilboko Udalaren ekimenak, Ekialde Hurbilean esperientzia luzea duten eta gatazketan espezializatuta dauden Ane Irazabalen eta Karlos Zurutuzaren partaidetza izango duen “Letras en conflicto” izeneko solasaldiarekin emango dio amaiera aurtengo programazioari, datorren asteartean, abenduaren 18an. “Ekialde hurbila, muinak eta ertzak” liburuaren egileetako bi dira.\nTopaketa Bego Yebra kazetariak moderatuko du, eta gerrako kazetaritzako freelance profesionalen lanean zentratuko da. Gatazkan dauden leku horietara hurbiltzen direnean kontatu gura dutenari eta lekuan bertan aurkitzen dutenari buruz edo ekidistantzia posible ote den galdetuko zaie, beste gai batzuen artean. Ekitaldia arratsaldeko 19:30ean hasiko da Bidebarrietako Liburutegiko ekitaldi aretoan, sarrera librea izango du leku guztiak bete arte eta streaming-ez jarraitu ahal izango da www.kulturguneatb.eus webgunearen bitartez.\nAne Irazabal (Arrasate, 1984) Historian eta Ikus-entzunezko Komunikazioan lizentziatua da. Ikasketak amaitu ondoren, Palestinara joan eta Betleemen egon zen bi urtez. Ondoren beste bi urte eta erdi Kairon egin zituen, geroago bere oinarrizko kanpalekua Italiara eramateko, Torinon hasieran eta Erroman gaur egun. Freelance kazetaria da, eta RAI eta EITB kateetarako egiten du lan, besteak beste. 2017an Euskal Kazetarien Saria jaso zuen, Kazetarien Euskal Elkartearen eta Elkargoaren eskutik, gatazka guneetan berriemaile gisa egindako lanarengatik.\nAne Irazabal, Mikel Ayestaran eta Karlos Zurutuza dira “Ekialde hurbila, muinak eta ertzak” liburuaren egileak. Hiru kazetariek, Mendebaldeko Saharatik Iranera luzatzen den Ekialde Ertain Handian gertatzen denaren ikuspegia ematen dute. Abiapuntua udaberri arabiarrak eta horiek eragin zituzten gizarte arloko mugimenduak dira. Ane Irazabalek Palestinako, Egiptoko eta Tunisiako gatazkak jarraitu ditu azken urteetan, eta baita Mediterraneotik heltzen diren errefuxiatuena ere. Bangladesh-en ere egon da, eta bertatik, Birmaniatik ihes egiten duten rohingya errefuxiatuen egoeraren berri eman du.\nKarlos Zurutuza (Donostia, 1971) ere Ekialde Ertaineko gatazka guneetan espezializatutako freelance kazetaria da. Filologia Ingelesean lizentziatu zen EHU/ UPVn, eta 15 urte baino gehiago daramatza nazioarteko medio ezagunekin lanean. GARA, Al Jazeera, The Middle East Eye, Deutsche Welle edo Jot Downs komunikabideetako ohiko kolaboratzailea da. 2009an Nawab Bugti Nazioarteko Kazetaritza Saria lortu zuen, Iranen, Afganistanen eta Pakistanen dagoen balutxe herriari buruzko tokian tokiko lanari esker. Horrez gain, Rikardo Arregi eta Argia Sariak ere lortu zituen (biak ere 2012an), 2011n Libiako gatazkari buruz Berriarako egindako lanari esker.\nHauek dira iaz, 2017. urtean, “Eztabaidak literaturarekin” egitarauan parte hartu zutenak: Gabriela Ybarra eta Carlos Pardo, Xabier Olarra eta Harkaitz Cano, Mayte Carrasco eta Álvaro Colomer, Lucien Etxezaharreta eta Lander Garro, Gabi Martínez eta Patxi Irurzun, Toti Martínez de Lezea eta José Luis Corral, Mikel Martínez eta Patxo Telleria, Lorenzo Silva eta Carme Riera, Elvira Navarro eta Iban Zaldua, eta Fernando eta Luis Marías anaiak.\n← ARRIAGA ANTZOKIAK, AURTENGO LEHIAKETA IRABAZI DUTEN ABESTIAK AURKEZTUKO DITUEN “BILBAINADAK 2018” EKITALDIA JASOKO DU IGANDEAN, ABENDUAREN 23AN\nBEDERATZI ARTISTA IZANGO DITU PROTAGONISTA 2019KO ERAKUSKETETAN BILBAOARTEK →


Kievek operazio militarrak eten ditu egun batez, NBEk eskatuta - Mundua - Berria\nKievek operazio militarrak eten ditu egun batez, NBEk eskatuta\nMenia baliatuta hegazkinaren hondakinak aztertuko dituzte nazioarteko adituek.\nNazioarteko adituak hegazkina erroritako gunea aztertzen hasteko prest daude. Helburu horrekin NBEko idazkari nagusi Ban Ki-moonek egun bateko su-etena egiteko eskatu die bi aldeei. Horiek hala, Ukrainako armadak 24 orduko menia iragarri du.\n"HIlaren 31n, terrorismoaren aurkako operazioan parte hartzen duten tropek ez dute borroketan parte hartuko, baldin eta erasotzen ez badiete", iragarri du armadako eledunak.\nBestetik Europako Batasunak zabaldu egin du "Ukrainarentzako mehatxu" direnen zerrenda beltza. Bertara gehitu dituenen artean daude Errusiako presidnete Vladimir Putinen gertuko hainbat buruzagi. eta armak egiten dituzten Estatuko hainbat enpresa.


Lehiakideak: zuzenekoak eta zeharkakoak – Gizapedia\nLehiakideak: zuzenekoak eta zeharkakoak\nEkonomian, lehiakideak, merkatu berean jarduten dutelarik, merkatu-kuota handiena bereganatu nahi duten enpresak dira, horretarako prezioa, diferentziazioa eta bestelako estrategiak garatuz. Bi motako lehiakideak bereizten dira: zuzenekoak, merkatuan produktu edo zerbitzu berdinak eskaintzen dituztenak, eta zeharkakoak, helburu merkatu berera zuzenduz ordezko produktuak edo zerbitzuak eskaintzen dituztenak. Lehiakideek enpresako mikroingurunearen osagaietako bat da, estrategiak zehazteko orduan kontuan hartu beharreko kanpoko faktore bat.\nLehiakideak dituen merkatuan konkurrentzia edo lehia egoera dagoela esaten da.\nBeste hizkuntzetan: ingelesez, direct competitors, indirect competitors; gaztelaniaz, competidores directos e indirectos.\nMerkatu-segmentuak eta segmentazioa\nMarketinean, segmentazioa merkatua zenbait segmentu edo atal homogeneotan zatitzea da, haietan merkaturatze-erabaki ezberdinak hartzeko asmoz, segmentu horietako helburuzko publikoei produktu, zerbitzu eta marketin-mix bereziak eskainiz, bezeroen beharrak hobeto asetze…


Eskolako Agenda 21en foroan, ikasleen eskarien erantzun die udalak : Oarsoaldeko Hitza\nEskolako Agenda 21en foroan, ikasleen eskarien erantzun die udalak\nMugikortasun iraunkorrari lotutako ikasleek egindako eskariei erantzun diete, hainbat konpromiso aurkeztuz\nAtzo arratsaldean izan zen saioa.\nIkasturte hasiera partean, Eskolako Agenda 21en parte hartzen duten zentroetako ikasleek eta udaleko ordezkariek foroa egiten dute. Atzo egin zuten 2017/2018 ikasturteko lehenengoa, eta ikasleek pasa den urtean egindako eskaeren erantzunak jaso zituzten. Maiatzeko bileran, ikasleen aldetik, hainbat konpromiso ere azaldu zizkieten udaleko ordezkariei. Gaia mugikortasun iraunkorrarena izan zen.\nAtzoko saioan, Jexux Leonet alkateak eta Ander Santesteban Ingurumen teknikariak banan-banan erantzun zieten eskariei. Horrela, honako konpromiso hauek hartuko ditu Oiartzungo Udalak, besteak beste:\nOinezko segurtasuna hobetzeko hainbat neurri martxan jartzea, hala nola, Manuel Lekuona etorbidea berritzea, Elorrondo kalea oinezkoek soilik erabili ahal izateko doitzea, Ugaldetxon eta Ibarren jarriko diren semaforoak…\nXorrola autobus zerbitzua hobetzen jarraitzeko neurriak (asteburutan eta udan ordutegia zabaltzea, adibidez).\nOinezkoen pasabideak hobetzen jarraitzeko neurriak (espaloiak berritzeko lanak Mendibilen, Katalintxon, Ihurritan…).\nBidegorri sarea hobetzen jarraitzea (bidegorriko itxitura berritzea, bidegorria eta Arbelaitz bidea oinezkoentzako lotzea, auzoen arteko loturak hobetzen jarraitzea…).\nAurtengoa Eskolako Agenda 21en hamalaugarren urtea izango da. Ingurumenarekin lotutako hainbat gai landu dituzte, eta aurten tokatzen dena zarata izango da. Ikasturtean zehar jorratu dutena maiatzean aurkeztuko diote udalari.


Bike Park IrriSarri Land\nIgantzi, Navarra +34 948 928 922 web@irrisarriland.es\nMapak, ordutegia eta kokapena\n2017 / 2018 ikasturteko Ikastetxeentzako Programa\nJan eta edateko\nLurrezko jauzidun parkea\nDirt Jump 3\nLurrezko jauziak dituen parkea. Lau zirkuitu ditu, maila ezberdinetakoak. Mendiko bizikletekin (Dirt Jump modalitatean) nahiz BMX bizikletekin ibili daiteke bertan.\nModalitate ezberdinak lantzeko bizikletak ditugu.\nIrriSarri Landen mendiko bizikleta ezagutzera eman eta oinarritik sendotu nahi dugu. Horregatik, eskola bat sortu dugu haur, gazte eta horren gazte ez direnentzat. Gonbidatuta zaudete, etorri gurekin trebatu, entrenatu eta lehiatzera!\nParkeko instalazioek tokiko nahiz maila altuko nazioarteko txapelketak antolatzeko gaitasuna dute. Baita eskualdeko XC, DH eta beste hainbat txapelketa egiteko ere.\nEstrenando el piso\nBizikleten mantentze-lanetara eta erabiltzaileen behar txikiei erantzutera bideratutako tailer bat dugu. Lanabes txikiak eskura jarriko dizkizugu zuk zeuk zure bizikletari konponketa azkarrak egin ahal izateko.\nTailerra mekanika, hidraulika… ikastaroak emateko prestatuta dago.\nEnduro eta Freeride ikastaroak\nProbatu bizikleta jaitsierak monitore profesionalen eskutik. Ikasi muturreko kirol honen teknika segurtasunez eta bermez gozatu ahal izateko. Abiadura sentituko duzu, bizikletaren gaineko kontrola galdu gabe.\nHastapen zirkuitua. Elkar lotutako peralteak, dobbyak eta aldapa-gainaldeak ditu, eta Freeride, 4X, Dirt Jump eta Race modalitateak lehen aldiz probatzeko aproposa da. Zatoz!\nDirt Jump modalitatea probatu nahi dutenentzat. Peralte eta dobbyak dituen zati bat du, goi-lautada batera eramango zaituena, eta bertatik salto errazak egin ahal izango dituzu.\nSalto eta peralteak dituen tarte bat du hasieran. Bigarren zatian, ordea, Dirt Pipe-a du.\nErdi mailako eta maila profesionaleko bideak ditu. Bertan ibili nahi baduzu, has zaitez entrenatzen!\n10 metroko altueratik abiatzen den maldak 13 metroko jauzia egiteko abiadura hartzen lagunduko dizu. Best Trick edo trukorik onena lehiaketetarako aproposa da, baita salto handietako trukoak entseatzeko ere\nZatoz entrenatzera, eskatu eskolari buruzko informazioa.\nUsaindu, ikusi, entzun…\nfooter menu - Euskera0


Mankomunitateak inausketa eta lorezaintza hondakinak uzteko leku bat izango du - etakitto.eus\nMankomunitateak inausketa eta lorezaintza hondakinak uzteko leku bat izango du\nETA KITTO 2019, Urt 31\nJosé Ignacio Asensio, Gipuzkoako Hondakinen Kontsortzioko presidente eta Ingurumeneko diputatuak, eta Arcadio Benítez, Debabarreneko Mankomunitateko presidenteak, hitzarmena sinatu dute Mankomunitateak GHK-k eskuratutako lursail batean egingo duen erabileraren doako ematea erregulatzeko, Debabarrenako eskualdean sortzen diren inausketa eta lorezaintza hondakinak bildu eta gordetzeko, udaletatik eta mankomunitatetik jasotakoak.\nAkordio honi esker, Mankomunitateak inausketa eta lorezaintza hondakinak uzteko leku bat izango du, eta Kontsortzioak hondakin horiek eskuragarri izango ditu Epele eta Lapatxeko konpostatze plantetan egituratzaile bezala erabiltzeko. Akordioak bilketaren kudeaketa hobetzen eta konpostaren ekoizpenerako emandako materialaren kalitatea handitzen lagunduko du. Honen inguruan José Ignacio Asensio Kontsortzioko presidenteak nabarmendu zuen organikoaren bilketak potentzial handia duela, “baina beharrezkoa dela bitartekoak zabaltzea eta herritarren parte-hartzea izatea kalitatezko konposta lortzeko”.\n20 urteko erabilerarako ematearen iraupena ezarri da, hitzarmena gauzatzen denetik hasita, beste 10 urtez luzatu daitekeena. Emandako lursailak inausketa biltzeko eremu bat izan dezake, beste hondakinekin kutsadura gurutzatua ez emateko, transferentzia estazio batean gertatu daitekeena. Mankomunitateak bildu eta deskargatuko du inausketa, eta bere ardurapean egongo da Gipuzkoako Hondakinen Kontsortzioak material hori amaierako helmugara arte jaso bitartean.\nIbur-Celaizarretako terminoan dagoen mendi lursail honek (Eibar), duela gutxi egindako neurketaren arabera 3.780 m2-ko azalera du. Iparraldean Karabietako bidearekin muga egiten du; hegoaldean 1. Industrialdearen 31. lursailarekin; ekialdean, Eibar-Elgetako errepidearekin; eta mendebaldean, gainerako lursailarekin.\n« Oscar Garcia Gisasolak akuarela erakusketa zabalduko du bihar Untzagako jubilatu etxean Euskaraldiaren bigarren edizioa, 2020ko udazkenerako »


MEC: Merkataritza saltokiak modernizatzeko laguntzak - 2018 - GOIEKI · Goierriko Garapen Agentzia ·\nAzken eguneratzea: 07 Ekaina 2018\ndiru-laguntzak\tmerkataritza-saltokiak\tinkubategia\nIreki da saltokia modernizatzeko laguntza eskaera egiteko epea.\nMerkataritza saltokiak modernizatzeko laguntzaren programak, aurten 2.038.000€ bideratzen ditu negozioa berrikuntzaren, kudeaketa tresnen eta azpiegiturak hobetzearen bidez sustatzeko.\nDiru-laguntza hauek enpresa txiki eta ertanei zuzenduak daude, non hauen jarduera nagusia komertzializazioa den.\nDiru-laguntzaren koberturak, merkatariak bere saltokiaren erakargarritasuna hareagotuko duten edota eskaintzen duten zerbitzuari balio gehigarri bat eransten dizkion ekintzak finantzatuko ditu.\na) 2 puntu gehiago, 175001 UNE ziurtagiria, bitarteko bikaintasun-ziurtagiriak edo Saltokitik Enpresara programan parte hartzearen ziurtagiria badituzte.\nb) Puntu bat (1) gehiago, baldin eta eskaera-egunean merkataritzako eskualde zein lanbide elkarteren batekiko lotura duela egiaztatzen badu, lotura hori saltokian egiten den inbertsioak han\nirauten duen denbora bestekoa izanik, 5.3.b) artikuluan xedatu bezala. Horri dagokionez, saltokia Euskal Herriko Merkataritza Ganberetan berariaz sortutako Erregistroan inskribatutako erakunderen bateko kide baldin bada ulertuko da merkatarien elkarte bateko kide dela (erregistro hori ekainaren 17ko 148/1997 Dekretuari zor zaio, zeinak Euskal Autonomia Erkidegoko Merkatarien Elkarteen Errolda sortu baitzuen).\nc) Puntu bat (1) gehiago inbertsioa kudeaketa-softwarean egiten bada.\nd) 2 puntu gehiago, laguntza eskatzen duen saltokiaren nagusiak edo gutxienez hango langile batek hezkuntza arautuko tituluren bat –Lanbide Heziketako erdi mailako zein goimailako titulua– edo Lanbidek emandako profesionaltasun-ziurtagiriren bat baduela egiaztatuz gero, tituluak merkataritzarekin zuzeneko loturaren bat badu betiere.\ne) 2 puntu gehiago, laguntza eskatu duten merkataritza-saltokiko langileen erdiek gutxienez kontratu mugagabea dutela egiaztatzen bada.\nf) 3 puntu gehiago, Berdintasun Plana edo lan-bizitza eta familia bateragarri egiteko plana badauka, edo Emakumeen eta Gizonen Aukera Berdintasuneko Laguntza Erakunde izendatuta badago; izendapen hori Emakunde-Emakumearen Euskal Erakundeak edo beste edozein administrazio publikok eginda.\nh) 2 puntu gehiago, saltokiaren enpresaburuak Berriz Enpresa enpresa-transmisioa bermatzeko programan edo erakunde publikoek zein pribatuek enpresa-transmisioa bermatzeko garatutako beste programaren batean parte hartu izanaren egiaztagiria izanez gero. Eusko Jaurlaritzan merkataritza- arloan eskumena duen sailak eta Euskal Autonomia Erkidegoko Merkataritza, Industria, Zerbitzu eta Nabigazioko Ganberek elkarlanean garatutako programa da Berriz Enpresa.\nEskaera epea 2018ko uztailaren 2an, eguardiko 12:00etan amaituko da. Eskaerak iritsitako orden kronologikoan joango dira ebazten.\npdf 11Zenbakia MEC euskaraz (368 KB)


Eusko Jaurlaritzaren Etxebizitza Plangintzaren eta Prozesu Eragileen Zuzendaritza.\nDonostia-San Sebastián 1 – LAKUA 01010 Gasteiz\nErrentariei egiten zaien etxebizitzen salmenta-eskaintza kudeatzea bi figuraren bidez: eroslehentasuna eta errentamenduaren xede den etxebizitzarekiko atzera-eskuratzea.\nEskumen publikoak erabiltzea, Datuak Babesteko Europako Erregelamenduaren 6.1.e) artikuluaren arabera eta kontratu bidezko harremana kudeatzea Datuak Babesteko Europako Erregelamenduaren 6.1.b) artikuluaren arabera.\nZure datu pertsonalak salmenta edo eroslehentasunaren bidezko eskuratzea mantentzen de bitartean gordeko dira. Gero, adjudikazio-kontratua formalizatuko da, eta behin prozesu horretan sartuta, kontratuak irauten duen bitartean gordeko dira datuak. Ondoren, blokeatuta eta sarbide mugatuarekin egongo dira zerbitzuaren kudeaketagatik erreklamazioak aurkezteko eta datu pertsonalen tratamendua kudeatzeko nahitaezko epeetan.\nAurrekoa Titulartasun pribatuko etxebizitzen jabeen datuak babesteari buruzko eduki informatiboa, etxebizitza horiek alokabidek kudeatutako alokairu publikoko sisteman txertatzeko\nHurrengoa Gaztelagun prestazioei buruzko informazio-politika


HABE IKASBIL: Anjel Alkain aktorea\nTreinta y seisean ez, baizik eta sesenta y seisean jaio zen. Hogeita hamazazpi urte ditu eta andoaindarra da jaiotzez. Elton John euskaldundu digu. Cañete sargentoa ere; jeltzale historiko bat berpiztu du, zerbitzari ipurterrearen amodio kontuak aireratu ditu, eta sexu harremanei buruzko hainbat gomendio ematen ikusi dugu. Pertsonaia horien atzean, ordea, pertsona bakar bat ezkutatzen da: Anjel Alkain, aktorea. Azken hamalau hilabeteotan Ixabelen aita euskaldun peto-petoaren papera egin du laurogei mila ikusleren aurrean.\nAktoreek arrakasta lortu arte edozer egin behar izaten dutela esan ohi da. Zuk zer egin duzu?\nDenetik, Jesus, Maria eta Jose! Hasieran, denda batzuentzat animatzaile gisa aritu nintzen. Gero, haurrentzat antzerkia, txotxongiloak, aurkezle lanak, bikoizketak... Ni naiz aurreneko aktore birtuala; hauteskunde batzuetan boto kontaketaren emaitzen berri eman nuen behin; gorputza sentsorez beteta, eman eta ni jendearen galderei erantzuten; noski, jendeak panpina bat ikusten zuen pantailan.\nNola edo hala, aktore arrakastatsu izatea ailegatu zara. Bultzadaren bat behar al da?\nSorginen Laratza saioan nire estiloko pertsonaiekin luzitzeko aukera izan dut, eta aprobetxatu egin dut. Pertsonaiak imitatzen aritu beharrik gabe, politena da, hizkuntzarekin jolas eginez, euskaraz funtzionatzen duen jendearentzat antzerkia egitea. Hurbileko pertsonaiak dira, azken finean, denok ezagutu ditugu kamarera ipurterreak edota ia denok izan dugu izeba moja bat familian.\nOso maitekorra izatera iritsi den pertsonaietako bat Joxantonio Arana da...\nJe, je... Joxantonio Aranaren kasuan hizkerarekin asmatu dugu. Treinta y seisesate hutsak hurbiltasuna dakar. Jende helduak zenbakiak gaztelaniaz erabiltzen ditu. Hizkuntzarekin jolastu egiten da, eta horrek sinesgarritasuna ematen dio. Aktore batek lehenbizi hizkuntza menderatu behar du; hori da erreminta. Nire ingurua euskalduna da.\nEsan ohi da pertsonaia barregarriak egiten dituen aktorea baten atzean pertsona lotsati bat ezkutatzen dela...\nNik uste dut aktore izatea eta lotsati izatea ez direla elkarrekin uztartzen. Ez da nire kasua: ni oso hiztuna naiz. Aktorea baldin bazara da gustatzen zaizulako jende aurrean jarri eta jendea zuri begira egotea.\nEta zuzenean ari zarela letra ahazten bazaizu?\nBada, niri telebista asko gustatzen zait zuzenean denean, arrisku bat baitago. Noiz edo noiz esan izan diot neure buruari "gaur ez dut nire papera ongi ikasiko, eta ea zer gertatzen den!". Bestela aspertu egingo nintzateke... probatu eta ikusi ea mahaian dauden besteak nondik ateratzen diren... eta antzerkian batzuetan horixe pasatzen zait: aspertu egiten naiz!.\nUmore beharrean omen gaude euskaldunak... hainbesterako al da gure egarria?\nKriston lehortea dago. Guk Kutsidazu bidea, Ixabel! estreinatu genuen egunean Egunkaria itxi berria zen. Halako tristura bat zegoen euskaldunen artean, barre egiteko ikaragarrizko beharra.\nHala eta guztiz ere, antzokiak hutsik daude...\nAktore lanetan ari garenok espabilatu egin behar dugu. Interesa sorraraziko duen antzerkia egin behar da, nik ez dut egin nahi batere komunikatzen ez duen antzerkirik.\nDenbora dezente daramazue Ixabeli Kutsidazu bidea eskatuz...\nBai, ia herri guztiak pasa ditugu: 140tik gora saio, guztira. Errepikatu ere, errepikatzen ari gara plaza batzuk. Konturatu gara barnealdekoak espontaneoagoak direla. Gainera, emakume gehiago joaten da antzerkira. Barreak ere naturalagoak dira emakumezkoenak. Hizkuntzari dagokionez, normalizatu gabeko herri bat da, eta jendeak sumatzen du obra hau goitik behera euskaraz pentsatutakoa eta zuzendutakoa dela.\nAuthor: Alkain , Anjel Pikabea , Nerea